pythainlp/thai-wiki-dataset-v4 huggingface dataset:
กรมทหารพรานที่ 43

กรมทหารพรานที่ 43 (อักษรย่อ: กรม ทพ. 43) เป็นหนึ่งในกองกำลังเฉพาะกิจของกองกำลังทหารพรานจังหวัดชายแดนภาคใต้ รับผิดชอบพื้นที่ 5 อำเภอของจังหวัดปัตตานี ดูแลอำเภอโคกโพธิ์ ซึ่งมีกองบัญชาการอยู่ที่ค่ายอิงคยุทธบริหาร อำเภอหนองจิก จังหวัดปัตตานี และมี พันเอก ปรเมธ ศานุพงศ์ เป็น ผู้บังคับหน่วยเฉพาะกิจกรมทหารพรานที่ 43
นอกจากนี้ กรมทหารพรานที่ 43 ยังมีหน่วยจักรยานยนต์วิบากเคลื่อนที่เร็ว ภายใต้ชื่อ "อาร์มันโด" (Armando) เพื่อเข้าถึงจุดหมายได้อย่างรวดเร็ว
เหตุการณ์สำคัญ.
เดือนพฤศจิกายน พ.ศ. 2557 องค์การเภสัชกรรมได้ทำการมอบชุดยาสามัญประจำบ้าน พร้อมเครื่องอุปโภค บริโภค แก่กรมทหารพรานที่ 43
จากความไม่สงบในชายแดนภาคใต้ของประเทศไทย หน่วยเฉพาะกิจกรมทหารพรานที่ 43 ได้มีส่วนช่วยในการปิดคดีสำคัญ เช่น เหตุระเบิดบิ๊กซี พ.ศ. 2560
วันที่ 10 มกราคม พ.ศ. 2561 ได้เกิดเหตุลอบวางระเบิดเจ้าหน้าที่กองร้อยทหารพรานที่ 4303 หน่วยเฉพาะกิจกรมทหารพรานที่ 43 ขณะลาดตระเวนเส้นทางโดยรถยนต์ ส่งผลให้เจ้าหน้าที่มหารพรานได้รับบาดเจ็บ 9 นาย ซึ่งต่อมา เจ้าหน้าที่ฝ่ายความมั่นคงสามารถจับกุมผู้ร่วมก่อเหตุได้ 2 ราย ในภายหลัง สมเด็จพระเจ้าอยู่หัวมหาวชิราลงกรณ บดินทรเทพยวรางกูร ทรงพระกรุณาโปรดเกล้าโปรดกระหม่อม ให้ผู้ว่าราชการจังหวัดปัตตานี เชิญสิ่งของพระราชทาน มอบแก่ทหารที่ได้รับบาดเจ็บ
ส่วนวันที่ 11 กันยายน ของปีเดียวกัน ได้เกิดเหตุซุ่มโจมตีเจ้าหน้าที่กองร้อยทหารพรานที่ 4303 หน่วยเฉพาะกิจกรมทหารพรานที่ 43 ส่งผลให้เจ้าหน้าที่เสียชีวิต 2 นาย และได้รับบาดเจ็บ 4 นาย จากเหตุการณ์ดังกล่าว หน่วยกำลังร่วมทหาร, ตำรวจ และฝ่ายปกครองพร้อมอาวุธ รวมถึงชุดปฏิบัติการทางน้ำ รวมกว่า 1,000 นาย ได้กระจายกำลังปิดล้อมตรวจค้นอย่างต่อเนื่อง กระทั่งสามารถควบคุมตัวผู้ต้องสงสัยในการก่อเหตุได้ 8 คน และในเดือนพฤศจิกายน จากการซักถาม 1 ในผู้ต้องสงสัย ทำให้เจ้าหน้าที่สามารถยึดกระสุนปืนอาก้าที่ซุกซ่อนไว้ในป่าได้เป็นจำนวนมาก
ปฏิบัติการสำคัญ.
ในปี พ.ศ. 2556 เจ้าหน้าที่กรมทหารพรานที่ 43 และทหารนาวิกโยธิน ซึ่งนำโดยนาวาเอก สมเกียรติ ผลประยูร ได้ทำการปิดล้อมเทือกเขาบูโดที่เป็นแหล่งฝึกอาวุธของกองกำลังอาร์เคเค และสามารถตรวจยึดค่ายพักรวม 11 แห่ง พร้อมของกลางจำนวนมาก
ส่วนวันที่ 12 มกราคม พ.ศ. 2562 ได้เกิดเหตุยิงปะทะระหว่างทหารพรานกับกลุ่มก่อความไม่สงบ ซึ่งมีเด็กหญิงถูกลูกหลงได้รับบาดเจ็บ พันเอก หาญพล เพชรม่วง ผู้บังคับการกรมทหารพรานที่ 43 จึงเป็นคนอุ้มออกมา และรีบพาส่งโรงพยาบาล
วันที่ 8 ตุลาคม พ.ศ. 2562 พันตำรวจตรี สิริวิชญ์ ชาญเตชะสิทธิ์ ผู้อำนวยการศูนย์ปฏิบัติการคดีพิเศษจังหวัดชายแดนภาคใต้ กรมสอบสวนคดีพิเศษ (ดีเอสไอ) พร้อมด้วยพันเอก หาญพล เพชรม่วง ผู้บังคับหน่วยเฉพาะกิจกรมทหารพรานที่ 43 ได้นำกำลังเข้าตรวจสอบแหล่งซุกซ่อนอาวุธปืน ณ อำเภอหนองจิก จังหวัดปัตตานี โดยสามารถยึดอาวุธอาก้า, เอ็ม 16 และเครื่องกระสุนเป็นจำนวนมาก
กิจกรรมเพื่อสังคม.
เดือนกุมภาพันธ์ พ.ศ. 2561 ทหารพรานหญิง จากกรมทหารพรานที่ 43 ได้ร่วมฉลองเทศกาลตรุษจีน โดยแต่งกายด้วยชุดกี่เพ้า พร้อมมอบการ์ดอวยพร และอั่งเปา ให้แก่ประชาชนในพื้นที่ รวมถึงได้รับการต้อนรับจากประชาชนผู้สูงอายุเชื้อสายจีน
สิ่งสืบทอด.
พันเอก หาญพล เพชรม่วง ผู้บังคับการหน่วยเฉพาะกิจ กรมทหารพรานที่ 43 ได้จัดตั้งหน่วยจักรยานยนต์วิบากเคลื่อนที่เร็ว ภายใต้ชื่อ "อาร์มันโด" (Armando แปลว่า นักรบ) เพื่อสนับสนุนหน่วยการรบในการลาดตระเวน และยิงตอบโต้กลุ่มผู้ก่อการร้าย
ลักขณา วัธนวงส์ศิริ

ลักขณา วัธนวงส์ศิริ (เกิด 5 เมษายน พ.ศ. 2526) ชื่อเล่น อุ้ม เป็นนักแสดงและนางแบบชาวไทย 
สำเร็จการศึกษาระดับมัธยมศึกษาจาก โรงเรียนบดินทรเดชา (สิงห์ สิงหเสนี) ๒ และระดับปริญญาตรีจาก คณะศิลปกรรมศาสตร์ เอกการแสดงและกำกับการแสดง มหาวิทยาลัยศรีนครินทรวิโรฒ และระดับประกาศนียบัตร หลักสูตรผู้บริหารระดับสูง หรือ The ConneXt มหาวิทยาลัยหอการค้าไทย ลักขณาเป็นบุตรสาวคนโต มีน้องสาว 1 คน ชื่อว่า หรรษา จึงวิวัฒนวงศ์ หรือนิวเคลียร์ เป็นนักแสดงเช่นกันและเป็นอดีตนักร้องจากวง G20 และน้องชายอีก 1 คน ชื่อ ณัฐวัฒน์ จึงวิวัฒนวงศ์ หรือจูเนียร์ 
สมรสกับกฤษณะ อมิตรสูญ เมื่อ 20 กรกฎาคม 2561 และมีบุตร 2 คน ด.ญ. ภัควลัญชญ์ อมิตรสูญ ชื่อเล่น น้องดิสนีย์ เกิดเมื่อวันที่ 8 เมษายน พ.ศ. 2562 และการ์ตูน บุตรสาวบุญธรรมที่เกิดจากสามี ปัจจุบัน เธอและสามีของเธอ ได้เลิกรากันแล้ว
ไมเคิล พาล์มเมอร์ (นักการเมือง)

ไมเคิล แอนโทนี พาล์มเมอร์ (เกิด 14 กรกฎาคม ค.ศ. 1968) เป็นนักกฎหมายชาวสิงคโปร์ และเป็นอดีตนักการเมือง เขาทำหน้าที่เป็นสมาชิกสภาผู้แทนราษฎรจากพรรคกิจประชาชน ตั้งแต่ปี ค.ศ. 2006 จนถึงปี ค.ศ. 2012 และได้รับเลือกให้เป็นประธานรัฐสภา ตั้งแต่วันที่ 10 ตุลาคม ค.ศ. 2011 จนถึงวันที่ 12 ธันวาคม ค.ศ. 2012
ผลงาน.
ไมเคิล พาล์มเมอร์ จบเนติบัณฑิตสิงคโปร์ ในปี ค.ศ. 1995 และเข้าทำงานกฎหมายบริษัทแฮรี่ แอลิเอส ในฐานะเป็นที่ปรึกษากฎหมาย และเป็นหุ้นส่วนในปี ค.ศ. 1998
ในเดือนเมษายน ค.ศ. 2013 พาล์มเมอร์ได้ออกจากบริษัทแฮรี่ แอลิเอส และเข้าร่วมงานบริษัท ลอเร้นส์ คอเฮน แอนด์ฮูว์ สุดท้ายบริษัทเปลี่ยนชื่อเป็น คลอเฮนส์ แอนด์ฮูว์แอนด์ พาล์มเมอร์ เมื่อเขาได้มาร่วมงาน
งานการเมือง.
พาล์มเมอร์ได้รับเลือกเป็นสมาชิกสภาผู้แทนราษฎร จากเขตพาเซอร์ ริส พูกง (Pasir Ris-Punggol) ในการเลือกตั้งครั้งทั่วไปในปี ค.ศ. 2006
พาล์มเมอร์เคยดำรงตำแหน่งประธานกรรมาธิการกลาโหมและการต่าพันธมิตรประชาธิปไตยสิงคโปร์งประเทศ ในปี ค.ศ. 2008 จนถึงปี ค.ศ. 2011 และเป็นประธานกรรมาธิการภายในและกฎหมาย ในปี ค.ศ. 2011
ในการเลือกตั้งในปี ค.ศ. 2011 พาล์มเมอร์ได้รับเลือกให้เป็นสมาชิกสภาผู้แทนราษฎรจากเขต ปูกงอีส หลังเอาชนะ ลี หลี่ เหลียน จากพรรคแรงงานสิงคโปร์ และเดสมอนด์ คิม จากพันธมิตรประชาธิปไตยสิงคโปร์ และได้ถูกเสนอชื่อจากนายกรัฐมนตรีสิงคโปร์ ลี เซียนลุง ให้ดำรงตำแหน่งประธานรัฐสภาสิงคโปร์ และได้รับเลือกจากสมาชิกสภาในวันที่ 10 ตุลาคม ค.ศ. 2011
การลาออกจากตำแหน่งทางการเมือง.
พาล์มเมอร์ประกาศลาออกจากตำแหน่งประธานสภาและสมาชิกสภาผู้แทนราษฎร เมื่อวันที่ 12 ธันวาคม ค.ศ. 2012 ด้วยเหตุผลความสัมพันธ์ชู้สาวกับ ลอรา อ่อง ฮุย ฮุน ซึ่งเป็นผู้อำนวยการเขตจากสมาคมพรรคกิจประชาชน จากเขตปาริส ปูกง ในงานแถลงข่าวคู่กับเตียว ชี เหียน รองนายกรัฐมนตรีสมัยนั้น พาล์มเมอร์ได้กล่าวว่า "เขาได้ทำผิดพลาดครั้งใหญ่ และเป็นการตัดสินที่ผิดพลาดร้ายแรง เขาลาออกด้วยเพื่อที่จะหลีกเลี่ยงปัญหาที่จะเกิดขึ้นในอนาคต และลอร่าก็ได้ลาออกด้วยเช่นกัน" พรรคกิจประชาชนพ่ายแพ้การเลือกตั้งในเขตปูลงอีส ในเดือนมกราคม ค.ศ. 2013 เมือ ลี หลี่เหลียน แห่งพรรคแรงงาน (ผู้ที่พาล์มเมอร์เอาชนะในการเลือกตั้งเมื่อปี ค.ศ. 2011) เอาชนะจากพรรคกิจประชาชน ชื่อ โก๊ะ โป๊ะ กูน
บทบาทอื่น.
พาล์มเมอร์เคยดำรงตำแหน่งประธานนักเรียนนายร้อยแห่งชาติสิงคโปร์ ต่อมาผู้ช่วยกรรมการ ซูราดาห์ ได้ทำหน้าที่แทน หลังจากพาล์มเมอร์มีเรื่องอื้อฉาว
การศึกษา.
พาล์มเมอร์เข้าศึกษาจากโรงเรียนกฎหมายเซนต์แอนดรูว์ และวิทยาลัยเซนต์แอนดรูว์ ซึ่งเป็นพันธมิตรกับโบสถ์แองคลีกันสิงคโปร์ ต่อมาเรียนคณะนิติศาสตร์ มหาวิทยาลัยคอลเลจลอนดอน เกียรตินิยมอันดับ 1 ในปี ค.ศ. 1992
กระเป๋าเงินดิจิทัล

กระเป๋าเงินดิจิทัล (Digital Wallet) หรือ กระเป๋าเงินอิเล็กทรอนิกส์ (รู้จักโดยทั่วไปว่า "E-Wallet") เป็นสิ่งช่วยอำนวยความสะดวกในการทำธุรกรรมต่าง ๆ เช่น การช้อปปิ้งออนไลน์ การเลือกซื้อสินค้าตามห้างร้าน หรือแม้แต่รับประทานอาหาร และบริการมากมาย ในรูปแบบของแอปพลิเคชัน ช่วยประหยัดเวลาและไม่ต้องกังวลเรื่องการพกพาเงินสด แถมยังช่วยกระตุ้นยอดขายให้ร้านค้าด้วย
ปัจจุบัน E-Wallet หรือระบบ epayment ได้รับการพัฒนามาอย่างต่อเนื่อง จึงมีความปลอดภัยสูง ส่งผลให้มีผู้คนหันมาใช้เทคโนโลยีนี้มากขึ้นเรื่อย ๆ เนื่องจากเป็นระบบที่ผู้ใช้สามารถควบคุมบัญชีของตัวเองได้อย่างอิสระ สามารถเติมเงินเข้าตามจำนวนที่ต้องการ ไม่จำเป็นต้องผูกกับบัตรใด ๆ รวมถึงมีระบบตรวจสอบบัญชีและยอดเงินเข้า-ออกที่รวดเร็ว หากพบปัญหา ก็สามารถแจ้งผู้ให้บริการได้ทันที
ซันต์โฟร์ต

ซันต์โฟร์ต  เป็นเทศบาลและเมืองในจังหวัดนอร์ทฮอลแลนด์ ประเทศเนเธอร์แลนด์ เป็นหนึ่งในสถานที่ที่เป็นที่รู้จักจากสถานตากอากาศชายหาด มีหาดทรายยาว และยังเป็นที่ตั้งของสนามแข่งรถที่สำคัญที่สุดในประเทศ คือ ซีร์กวีซันต์โฟร์ต
ตะแกรงของเอราทอสเทนีส

ในวิชาคณิตศาสตร์ ตะแกรงของเอราทอสเทนีส  เป็นขั้นตอนวิธีที่ง่ายและเก่าแก่สำหรับการค้นหาจำนวนเฉพาะทั้งหมดที่น้อยกว่าขีดจำกัดที่กำหนดใด ๆ 
กระบวนการของขั้นตอนวิธี เป็นการค่อย ๆ ตัดจำนวนที่เป็นจำนวนประกอบ (นั่นคือไม่ใช่จำนวนเฉพาะ)ออก โดยการไล่ตัดพหุคูณของจำนวนเฉพาะแต่ละตัวตั้งแต่ 2 ขึ้นไป ซึ่งชุดพหุคูณของจำนวนเฉพาะใด ๆ สร้างได้จากลำดับของตัวเลขที่เริ่มจากจำนวนเฉพาะนั้นและมีผลต่างคงที่เท่ากับจำนวนเฉพาะนั้น กระบวนการไล่แบบนี้นี้เป็นความแตกต่างระหว่างวิธีตะแกรงกับวิธีการหารเชิงทดลอง 
หลักฐานเก่าแก่ที่สุดของวิธีตะแกรงของเอราทอสเทนีส  อยู่ในหนังสือเลขคณิตเบื้องต้นของนิโคมาคัส ซึ่งอธิบายและระบุที่มาจากเอราทอสเทนีสนักคณิตศาสตร์ชาวกรีก 
ภาพรวม.
จำนวนเฉพาะ คือ จำนวนธรรมชาติ ที่มีตัวหารเป็นจำนวนธรรมชาติแตกต่างกันสองตัว ได้แก่ 1 และตัวมันเอง 
วิธีการค้นหาจำนวนเฉพาะทั้งหมดที่น้อยกว่าหรือเท่ากับจำนวนเต็ม "n" โดยวิธีเอราทอสเทนีส ทำได้ดังนี้ 
แนวคิดหลักของขั้นตอนวิธีนี้ คือค่า "p" ทุกตัวจะเป็นจำนวนเฉพาะ เพราะจำนวนประกอบจะถูกทำเครื่องหมายว่าเป็นพหุคูณของจำนวนเฉพาะที่เล็กกว่า สังเกตว่าบางหมายเลขอาจมีการทำเครื่องหมายมากกว่าหนึ่งครั้ง (เช่น 15 จะถูกทำเครื่องหมายทั้งในการไล่พหุคูณของ 3 และของ 5) 
เพื่อเพิ่มประสิทธิภาพ เราสามารถเริ่มทำเครื่องหมายตัวเลขในขั้นตอนที่ 3 จาก "p"2 เนื่องจากพหุคูณที่น้อยกว่านี้จะทำเครื่องหมายไปแล้ว ซึ่งหมายความว่าขั้นตอนวิธีสามารถจะยุติในขั้นตอนที่ 4 หาก "p"2 มากกว่า "n" 
การเพิ่มประสิทธิภาพอีกประการ คือการทำขั้นแรกโดยไล่เฉพาะเลขคี่เท่านั้น (3, 5, ..., "n"), แล้วนับเพิ่มทีละ 2"p" ในขั้นตอนที่ 3 เพื่อทำเครื่องหมายเฉพาะพหุคูณคี่ 
ตัวอย่าง.
หากต้องการค้นหาจำนวนเฉพาะทั้งหมดที่น้อยกว่าหรือเท่ากับ 30 ให้ดำเนินการดังนี้ 
ขั้นแรกสร้างรายการจำนวนเต็มตั้งแต่ 2 ถึง 30: 
<math>\begin{align}2,3,4,5,6,7,8,9,10,11,12,13,14,15,16,\\
17,18,19,20,21,22,23,24,25,26,27,28,29,30\end{align}</math>
จำนวนแรกในรายการคือ 2 ไล่ตัดจำนวนในรายการหลังจาก 2 โดยนับเรื่มจาก 2 เพิ่มไปทีละ 2 (จำนวนเหล่านี้จะเป็นพหุคูณทั้งหมดของ 2 ในรายการ): 
<math>\begin{align}2,3,\cancel{4},5,\cancel{6},7,\cancel{8},9,\cancel{10},11,\cancel{12},13,\cancel{14},15,\cancel{16},\\
17,\cancel{18},19,\cancel{20},21,\cancel{22},23,\cancel{24},25,\cancel{26},27,\cancel{28},29,\cancel{30}\end{align}</math>
จำนวนถัดไปในรายการหลังจาก 2 คือ 3 ไล่ตัดจำนวนในรายการหลังจาก 3 โดยนับจาก 3 เพิ่มไปทีละ 3 (จำนวนเหล่านี้จะเป็นทวีคูณทั้งหมดของ 3 ในรายการ): 
<math>\begin{align}2,3,\cancel{4},5,\cancel{6},7,\cancel{8},\cancel{9},\cancel{10},11,\cancel{12},13,\cancel{14},\cancel{15},\cancel{16},\\
\end{align}</math>
จำนวนถัดไปในรายการหลังจาก 3 คือ 5 ไล่ตัดจำนวนในรายการหลังจาก 5 โดยนับจาก 5 เพิ่มไปทีละ 5 (จำนวนเหล่านี้จะเป็นทวีคูณทั้งหมดของ 5 ในรายการ): 
<math>\begin{align}2,3,\cancel{4},5,\cancel{6},7,\cancel{8},\cancel{9},\cancel{10},11,\cancel{12},13,\cancel{14},\cancel{15},\cancel{16},\\
\end{align}</math>
จำนวนถัดไปในรายการหลังจาก 5 คือ 7 ดังนั้นขั้นถัดไปคือการไล่ตัดจำนวนในรายการหลังจาก 7 โดยนับจาก 7 เพิ่มไปทีละ 7 แต่จำนวนเหล่านี้ (14, 21, 28) ถูกตัดออกไปหมดแล้ว เนื่องจากเป็นพหุคูณของจำนวนเฉพาะที่เล็กกว่า เห็นได้จากการที่ 7 × 7 > 30 จำนวนทั้งหมดที่เหลือจึงเป็นจำนวนเฉพาะที่น้อยกว่า 30: 
<math>\begin{align}2,\ 3, \qquad 5,\qquad 7,\qquad \qquad 11,\qquad 13,\qquad \qquad \qquad \\
17,\qquad 19,\qquad \qquad \qquad 23,\qquad \qquad \qquad \qquad \qquad 29 \qquad
\end{align}</math>
ชญานิษฐ์ ชาญสง่าเวช

ชญานิษฐ์ ชาญสง่าเวช (เกิด 19 สิงหาคม พ.ศ. 2537) ชื่อเล่น แพต เป็นนักแสดงหญิงชาวไทย เป็นที่รู้จักจากการแสดงซีรีส์และภาพยนตร์ โดยเริ่มจากการแสดงมิวสิกวิดีโอ และเริ่มเป็นที่รู้จักจากซีรีส์ "ไอซียู พยาบาลพิเศษ..เคสพิศวง" (2559) และ"โปรเจกต์ เอส เดอะซีรีส์" (2560) และได้รับคำวิจารณ์ดีเยี่ยมรวมถึงได้รับ รางวัลสตาร์พิกส์ไทยฟิล์มอะวอดส์ สาขานักแสดงนำหญิงยอดเยี่ยม, รางวัลชมรมวิจารณ์บันเทิง สาขานักแสดงนำหญิงยอดเยี่ยม จากภาพยนตร์ "มา ณ ที่นี้" (2560)
ประวัติ.
ชญานิษฐ์ เกิดวันที่ 19 สิงหาคม พ.ศ. 2537 จบการศึกษาชั้นอนุบาล, ประถมศึกษา, มัธยมศึกษาจากโรงเรียนวัฒนาวิทยาลัย และระดับอุดมศึกษาจากคณะมัณฑนศิลป์ มหาวิทยาลัยศิลปากร สาขาออกแบบนิเทศศิลป์
ชญานิษฐ์เริ่มงานแสดงจากซีรีส์ "อยู่ที่เรา" (2559) และในปีเดียวกันนั้น เธอเริ่มเป็นที่รู้จักจากซีรีส์ "ไอซียู พยาบาลพิเศษ..เคสพิศวง" โดยการแสดงในภาพยนตร์ "มา ณ ที่นี้" (2561) ทำให้เธอได้รับการเสนอชื่อเข้าชิง รางวัลภาพยนตร์แห่งชาติ สุพรรณหงส์,รางวัลคมชัดลึก อวอร์ด และได้รับ รางวัลสตาร์พิกส์ไทยฟิล์มอะวอดส์ สาขานักแสดงนำหญิงยอดเยี่ยม รวมถึงรางวัลชมรมวิจารณ์บันเทิง
ตำบลหนองตอง

หนองตอง เป็นตำบลในอำเภอหางดง จังหวัดเชียงใหม่ เดิมมีฐานะเป็นสุขาภิบาลหนองตองพัฒนา เป็นเทศบาลตำบลในปี พ.ศ. 2542 พื้นที่มีสภาพทางเศรษฐกิจดีมาก มีสิ่งอำนวยความสะดวกประชาชนแยกเป็นเอกเทศจากอำเภอ ได้แก่ ที่ทำการไปรษณีย์หนองตอง ธนาคารเพื่อการเกษตรและสหกรณ์การเกษตรและสถานีตำรวจภูธรหนองตอง มีพื้นที่อยู่ใกล้เทศบาลเมืองลำพูนซึ่งเดินทางเพียง 7.8 กิโลเมตร
ที่ตั้งและอาณาเขต.
ตำบลหนองตอง มีอาณาเขตติดต่อกับเขตการปกครองข้างเคียงดังต่อไปนี้
ประวัติ.
หนองตอง เดิมเป็นตำบลของอำเภอสันป่าตอง จังหวัดเชียงใหม่ ในปี พ.ศ. 2451 กระทรวงมหาดไทยได้ดำเนินการยกเลิกอำเภอสันป่าตองลง และโอนพื้นที่ตำบลหนองตอง มาขึ้นกับอำเภอแม่ท่าช้าง (อำเภอหางดง) จนเมื่อปี พ.ศ. 2481 กระทรวงมหาดไทยได้ยุบอำเภอหางดงลงเป็นกิ่งอำเภอ ขึ้นกับอำเภอเมืองเชียงใหม่ ได้พิจารณาโอนพื้นที่ตำบลหนองตอง อำเภอหางดง ไปขึ้นกับอำเภอบ้านแม (อำเภอสันป่าตอง)
พ.ศ. 2490 กระทรวงมหาดไทยได้พิจารณายกกิ่งอำเภอหางดง ขึ้นเป็นอำเภอหางดง อีกครั้ง ในอีก 2 ปีถัดมาเขตตำบลหนองตอง ของอำเภอสันป่าตอง แจ้งแก่ทางราชการว่าประชาชนในตำบลหนองตอง ไปติดต่อราชการกับอำเภอหางดง สะดวกกว่าไปติดต่อราชการกับอำเภอสันป่าตอง จึงโอนพื้นที่ตำบลหนองตอง (ยกเว้นหมู่ที่ 8–10) มาขึ้นกับอำเภอหางดง กับโอนพื้นที่หมู่ 8–9 (ในขณะนั้น) ของตำบลหนองตอง ไปขึ้นกับตำบลแม่ก๊าและโอนพื้นที่หมู่ 10 (ในขณะนั้น) ของตำบลหนองตอง ไปขึ้นกับตำบลทุ่งต้อม
พ.ศ. 2513 พ.ต.อ.นิรันดร ชัยนาม ผู้ว่าราชการจังหวัดเชียงใหม่ ร่วมกับกำนันตำบลหนองตอง ผู้ใหญ่บ้าน ผู้นำชุมชน และพลเอก ป.จารุเสถียร รัฐมนตรีว่าการกระทรวงมหาดไทย ได้พิจารณาพื้นที่ทั้งตำบลหนองตองเป็นพื้นที่ตั้งของชุมชนค่อนข้างหนาแน่นและกระจายเต็มพื้นที่ มีตลาด โรงสี ที่ทำการไฟฟ้า สถานีอนามัย สถานีตำรวจ โรงเรียน จึงตั้งเป็น สุขาภิบาลหนองตองพัฒนา และยกฐานะเป็นเทศบาลตำบลในปี พ.ศ. 2542
การแบ่งเขตการปกครอง.
การปกครองส่วนภูมิภาค.
พื้นที่ตำบลหนองตองประกอบด้วยหมู่บ้านทั้งสิ้นจำนวน 14 หมู่บ้าน มีจำนวนประชากร 8,185 คน แบ่งเป็นชาย 3,784 คน หญิง 4,401 คน (เดือนธันวาคม 2566) เป็นตำบลที่มีจำนวนประชากรมากเป็นอันดับ 5 จาก 11 ตำบลในอำเภอหางดง
       หมายถึงจำนวนประชากรได้เพิ่มขึ้นเมื่อเทียบกับปีก่อน
       หมายถึงจำนวนประชากรได้คงเดิมเมื่อเทียบกับปีก่อน
       หมายถึงจำนวนประชากรได้ลดลงเมื่อเทียบกับปีก่อน
ดินดอนสามเหลี่ยมปากแม่น้ำไนล์

ดินดอนสามเหลี่ยมปากแม่น้ำไนล์ (Delta an-Nīl or simply , ad-Delta) เป็น ดินดอนสามเหลี่ยมปากแม่น้ำ ที่เกิดขึ้นในอียิปต์ตอนล่าง ซึ่งแม่น้ำไนล์แผ่ขยายออกและระบายลงสู่ทะเลเมดิเตอร์เรเนียน เป็นสันดอนปากแม่น้ำที่ใหญ่ที่สุดแห่งหนึ่งของโลก ตั้งแต่อะเล็กซานเดรียตะวันตก จนถึงพอร์ตซาอิดตะวันออก มีพื้นที่ครอบคลุมชายฝั่งทะเลเมดิเตอร์เรเนียน และเป็นพื้นที่เกษตรกรรมที่อุดมสมบูรณ์ จากเหนือจรดใต้ดินดอนสามเหลี่ยมปากแม่น้ำมีความยาวประมาณ ดินดอนสามเหลี่ยมปากแม่น้ำเริ่มต้นตามแม่น้ำจากไคโร
เกรัลท์ เกิททิง

เกรัลท์ เกิททิง  เป็นนักการเมืองเยอรมันและเป็นประธานสหภาพประชาธิปไตยคริสเตียนของเยอรมนีตะวันออกระหว่าง ค.ศ. 1966 ถึง 1989 เขาทำหน้าที่เป็นประธานหอประชาชนระหว่าง ค.ศ. 1969 ถึง 1976 และรองประธานคณะมนตรีประเทศเยอรมนีตะวันออกระหว่าง ค.ศ. 1960 ถึง 1989
บริตต์ เฮอร์บอตส์

บริตต์ เฮอร์บอตส์ (24 กันยายน ค.ศ. 1999 –) เป็นนักวอลเลย์บอลหญิงชาวเบลเยียม ปัจจุบันเล่นให้กับฟูตูราวอลเลย์บุสโตอาร์ซีซีโอและทีมชาติเบลเยียมในตำแหน่งตัวตีนอกด้าน
เฮอร์บอตส์เริ่มต้นอาชีพนักวอลเลย์บอลกับอัสเตอริกซ์ กิลแด็รชต์ หลังจากนั้นเธอย้ายไปยังอาแอ็สเปเตเต มูว์ลูซในฤดูกาล 2017–18 และในฤดูกาลต่อมาเธอไปเล่นให้กับฟูตูราวอลเลย์บุสโตอาร์ซีซีโอ
เฮอร์บอตส์ลงแข่งให้กับทีมชาติตั้งแต่ชุดเยาวชน เธอเป็นส่วนหนึ่งของทีมชาติรุ่นอายุไม่เกิน 18 ปี ในการแข่งขันวอลเลย์บอลยุวชนหญิงชิงแชมป์ยุโรป 2015 เธอลงเล่นให้ทีมชาติชุดใหญ่ในอีกสองปีถัดมา และได้เข้าร่วมแข่งขันวอลเลย์บอลเวิลด์กรังด์ปรีซ์ 2017
ยานลำเลียงพลทหารราบเอ็ม1126

ยานลำเลียงพลทหารราบเอ็ม1126  เป็นรถลำเลียงพลหุ้มเกราะและเป็นส่วนหนึ่งของตระกูลยานยนต์สไตรเกอร์ (ที่ได้มาจากแอลเอวี III ของแคนาดา/โมวักปิรันยา IIIH 8 ล้อของสวิตเซอร์แลนด์) ใช้โดยกองทัพบกสหรัฐและกองทัพบกไทย
ภาพรวม.
ยานลำเลียงพลทหารราบที่ให้การป้องกันระหว่างการเคลื่อนย้าย และในระหว่างการโจมตีหลังลงจากยานพาหนะ รวมถึงสนับสนุนการยิงสำหรับกองทหารราบ สไตรเกอร์เป็นรถขับเคลื่อนสี่ล้อซึ่งทำงานเต็มเวลา, ระบบขับเคลื่อนแปดล้อโดยการคัดเลือก ยานเกราะมีน้ำหนักประมาณ 19 ตันซึ่งลำเลียงทหารราบพร้อมอุปกรณ์ บนถนนลาดยางยานพาหนะสามารถบรรลุความเร็ว 62 ไมล์ต่อชั่วโมงโดยไม่มีเครื่องควบคุมความเร็วของเครื่องยนต์ และ กับเครื่องควบคุมความเร็วของเครื่องยนต์
ยานลำเลียงทหารราบเบื้องต้น (ICV) ให้การป้องกันหุ้มเกราะสำหรับลูกเรือสองคนและทหารเก้านาย
ระบบสื่อสารดิจิตอล.
ผู้บัญชาการของยานพาหนะมีระบบการสื่อสารแบบดิจิตอล เอฟบีซีบี 2 (Force XXI Battle Command Brigade and Below) ที่ช่วยการสื่อสารระหว่างยานพาหนะผ่านการส่งข้อความและเครือข่ายแผนที่ เช่นเดียวกับกองพัน แผนที่แสดงตำแหน่งของยานพาหนะทั้งหมดในสนามรบ และผู้บัญชาการสามารถทำเครื่องหมายตำแหน่งของกองกำลังศัตรูบนแผนที่ ซึ่งผู้บังคับการคนอื่นสามารถมองเห็นได้
อาวุธยุทธภัณฑ์.
ยานลำเลียงพลทหารราบเอ็ม1126 มีสถานีอาวุธควบคุมระยะไกลพร้อมแท่นยึดอเนกประสงค์แบบอ่อน ซึ่งสามารถติดตั้งเอ็ม 2 บราวนิง กระสุนขนาด 0.5 นิ้ว, เครื่องยิงลูกระเบิดเอ็มเค 19 ลูกระเบิดขนาด 40 มม. หรือปืนกลเอ็ม 240 กระสุนขนาด 7.62×51 มม. นาโต นอกจากนี้ยังติดตั้งเครื่องยิงลูกระเบิดควันเอ็ม 6 จำนวนสี่กระบอก
เจ้าหน้าที่กองทัพบกวางแผนที่จะเพิ่มปืนยานลำเลียงพลทหารราบสไตรเกอร์ด้วยกระสุน 30 มม. ในสถานีอาวุธรีโมตขนาดลำกล้องกลาง (MCRWS) ของคองสแบร์กโปรเทคซิสเต็ม ซึ่งไม่ได้ขยายเข้าไปในห้องลูกเรือและใช้พื้นที่ รวมถึงสามารถโหลดได้จากด้านใน การทดสอบยิงเกิดขึ้นในผู้สาธิตสไตรเกอร์เมื่อวันที่ 19 กุมภาพันธ์ ค.ศ. 2014 แสดงความร้ายแรงของพลังทำลายที่เพิ่มขึ้น และความแม่นยำมากกว่าปืนกลขนาดลำกล้อง 0.50 นิ้วขนาดมาตรฐานในช่วง 600–1,550 เมตร ส่วนปืนใหญ่ขนาดลำกล้อง 30 มม. สามารถโจมตีเป้าหมายได้ในระยะ 2,000 เมตร
หลังจากการทดสอบเปรียบเทียบของสถานีอาวุธควบคุมระยะไกลขนาดลำกล้องกลางคองสแบร์กที่ติดตั้งกับสไตรเกอร์ กองทัพบกสหรัฐได้อนุมัติเมื่อวันที่ 22 เมษายน ค.ศ. 2015 โดยจัดให้มีสไตรเกอร์ของกรมทหารม้าที่ 2 จำนวน 81 คัน ด้วยปืนใหญ่ขนาดลำกล้อง 30 มม. ตามการร้องขออัพเกรดความร้ายแรงของพลังทำลาย เพื่อเพิ่มความรุนแรงต่อยานเกราะเบาอื่น ๆ ในขณะที่ยังคงรักษาความได้เปรียบในการเคลื่อนที่ของล้อ การจัดให้มีสไตรเกอร์รุ่นแรกที่มีปืนเอ็มเค 44 บุชมาสเตอร์ II นั้นมีแผนจะเกิดขึ้นในอีกสองปีข้างหน้า ยานลำเลียงพลทหารราบที่ได้รับการอัพเกรดครั้งแรก ในชื่อเอ็กซ์เอ็ม 1296 "ดรากูน" ได้รับการส่งไปทดสอบเมื่อวันที่ 27 ตุลาคม ค.ศ. 2016 โดยเริ่มต้นลงสนามในเดือนพฤษภาคม ค.ศ. 2018 ดรากูน (ICVD) ซึ่งเป็นยานลำเลียงพลทหารราบชุดแรก ได้รับการส่งไปยังกรมทหารม้าที่ 2 ในประเทศเยอรมนีเมื่อวันที่ 8 ธันวาคม ค.ศ. 2017
ในเดือนเมษายน ค.ศ. 2019 ทางกองทัพบกตัดสินใจที่จะเพิ่มอาวุธปืนใหญ่แก่สามกองทัพน้อย ของยานยนต์สไตรเกอร์ ดีวีเอช ไอซีวีวีเอ1
มะตูมซาอุ

มะตูมซาอุ (ชื่อวิทยาศาสตร์: "Schinus terebinthifolia") หรือ มะตูมแขก หรือ สะเดาบาห์เรน เป็นไม้ประดับในวงศ์มะม่วง ลักษณะเป็นไม้ต้นหรือไม้พุ่มไม่ผลัดใบ สูง 7-10 เมตร ใบเป็นใบประกอบแบบขนนกชั้นเดียว มีใบย่อย 5-15 ใบ ใบย่อยรูปรีถึงใบหอก ขอบใบหยัก ขนาด 2-3.5 x 3-6 เซนติเมตร เมื่อขยี้ใบมีกลิ่นฉุน ดอกแยกเพศอยู่ต่างต้น ออกเป็นช่อยาวประมาณ 15 เซนติเมตร กลีบเลี้ยงสีเขียวรูปใบหอก 5 กลีบ กลีบดอกสีขาวรูปรี 5 กลีบ ผลเป็นผลเมล็ดเดี่ยวแข็ง เส้นผ่านศูนย์กลาง 4-5 มิลลิเมตร เมื่อแก่มีสีแดงเข็ม มีรสเผ็ดร้อน
มะตูมซาอุมีสองพันธุ์ ได้แก่
มะตูมซาอุเป็นพืชที่มีถิ่นกำเนิดในทวีปอเมริกาใต้ และเป็นพืชรุกรานในรัฐฟลอริดา สหรัฐ ใบกินเป็นผักแกล้ม ชาวอเมริกาใต้ใช้มะตูมซาอุเป็นยาแก้อักเสบ ต้านจุลินทรีย์และใช้ผลเป็นเครื่องเทศ
มุมปากตกขณะร้องไห้ในทารก

มุมปากตกขณะร้องไห้ในทารก  หรือ การเจริญพร่องของกล้ามเนื้อดีเพรสเซอร์แองกูไลออริสเพียงข้างเดียว  เป็นความผิดปกติแต่กำเนิดแบบเล็กน้อยชนิดหนึ่ง ผู้ป่วยจะมีความผิดปกติของกล้ามเนื้อดีเพรสเซอร์แองกูไลออริส ซึ่งอาจไม่มีเลยตั้งแต่กำเนิด หรือมีอยู่แต่เล็กผิดปกติ กล้ามเนื้อนี้มีหน้าที่ควบคุมการเคลื่อนไหวของริมฝีปากล่าง โดยมีหน้าที่ดึงมุมปากลงเมื่อกล้ามเนื้อนี้ทำงาน อาการจะพบได้เมื่อทารกยิ้มหรือร้องไห้ โดยจะพบว่ามุมปากล่างด้านหนึ่งไม่ถูกดึงลงอย่างที่ควรจะเป็น ส่วนใหญ่ (80%) จะเกิดกับด้านซ้าย ส่วนใหญ่พบเป็นภาวะเดียว น้อยครั้งที่จะพบร่วมกับความผิดปกติอื่น
บรูนู เมเซ็งกา

บรูนู เฟเรย์รา มงบรา รอซา  หรือ บรูนู เมเซ็งกา  เป็นนักฟุตบอลชาวบราซิล เล่นในตำแหน่งกองหน้า เขาเคยเป็นส่วนหนึ่งของทีมชาติบราซิลรุ่นอายุไม่เกิน 17 ปี ที่คว้ารางวัลเหรียญเงินในการแข่งขันฟุตบอลโลกเยาวชนเมื่อ ค.ศ. 2005 นอกจากนี้ยังเป็นผู้ทำประตูสูงสุดในทีเอฟเอฟ เฟิสต์ลีก ในฤดูกาล 2008–09 ในนามสโมสรออร์ดุสพอร์
สโมสรอาชีพ.
บุรีรัมย์ ยูไนเต็ด.
ในวันที่ 24 พฤษภาคม ค.ศ. 2019 สโมสรฟุตบอลบุรีรัมย์ ยูไนเต็ด สามารถคว้าตัว บรูนู เมเซ็งกา จากสโมสรเซากาเอตานูได้เป็นที่เรียบร้อย โดยเจ้าตัวจะสวมเสื้อหมายเลข 80 ทว่าในวันที่ 20 มิถุนายน ค.ศ. 2019 เมเซ็งกาได้แยกทางกับสโมสรอย่างรวดเร็ว เนื่องจากไม่สามารถบรรลุเงื่อนไขส่วนตัวกับสโมสรได้
พีที ประจวบ.
ในเดือนธันวาคม ค.ศ. 2019 เมเซ็งกา ได้ย้ายไปพีที ประจวบ สโมสรในไทยลีก อย่างเป็นทางการ
เกียรติประวัติ.
สโมสร.
ฟลาเม็งกู
แลเกียวอร์ซาวา
เรดสตาร์ เบลเกรด
ทีมชาติ.
บราซิล อายุไม่เกิน 17 ปี
ทางหลวงแผ่นดินหมายเลข 1070

ทางหลวงแผ่นดินหมายเลข 1070 (สายตะพานหิน - ดงเสือเหลือง) เป็นทางหลวงแผ่นดินภายในจังหวัดพิจิตร เชื่อมต่อการจราจรระหว่างอำเภอตะพานหิน และอำเภอโพธิ์ประทับช้าง ให้สามารถเดินทางได้อย่างสะดวกและรวดเร็วยิ่งขึ้น ระยะทางตลอดสาย 33.238 กิโลเมตร

การแบ่งตอนควบคุม.
ทางหลวงแผ่นดินหมายเลข 1070 แบ่งเขตการควบคุมออกเป็น 2 ตอน ได้แก่
เคิร์ต แฮเกอร์

เคิร์ต แฮเกอร์ (24 กรกฎาคม 2455 - 18 กันยายน 2541) เป็นรัฐบุรุษเยอรมันตะวันออกซึ่งเป็นสมาชิกของพรรคเอกภาพพรรคสังคมนิยมแห่งเยอรมนีผู้ซึ่งเป็นที่รู้จักในฐานะหัวหน้านักอุดมการณ์ของพรรคและเป็นผู้ตัดสินใจนโยบายด้านวัฒนธรรมและการศึกษาหลาย ๆเยอรมนีตะวันออก.
จินตนาการทางเพศ

จินตนาการทางเพศ(sexual fantasy) หรือ อีโรติกแฟนตาซี(erotic fantasy) เป็นมโนภาพหรือรูปแบบของความคิดที่เร้าอารมณ์ทางเพศของบุคคลและสามารถสร้างหรือเพิ่มความเร้าอารมณ์ทางเพศ จินตนาการทางเพศสามารถสร้างได้โดยวาดมโนภาพของบุคคลหรือความทรงจำ และอาจจะถูกกระตุ้นโดยอิสระหรือโดยการกระตุ้นจากภายนอก เช่น วรรณกรรมอีโรติก หรือ สื่อลามก วัตถุทางกายภาพ หรือแรงดึงดูดทางเพศให้กับบุคคลอื่นๆ อะไรก็ตามที่อาจจะก่อให้เกิดความเร้าอารมณ์ทางเพศก็อาจจะสร้างภาพจินตนาการทางเพศ และความเร้าอารมณ์ทางเพศก็อาจจะทำให้เกิดภาพจินตนาการได้เช่นกัน
ศาลเจ้าซูมิโยชิ

ซูมิโยชิไทชะ  รู้จักในชื่อ ศาลเจ้าซูมิโยชิ ศาลเจ้าชินโตที่ตั้งอยู่ในเขตซูมิโยชิ นครโอซากะ จังหวัดโอซากะ ประเทศญี่ปุ่น เป็นศาลเจ้าที่สำคัญที่สุดในบรรดาศาลเจ้าซูมิโยชิทั้งหมดในประเทศญี่ปุ่น ก่อสร้างขึ้นเมื่อ ค.ศ. 211
แหล่งข้อมูลอื่น.
 <ns>10</ns>
 <id>311477</id>
 <redirect title="แม่แบบ:คอมมอนส์-หมวดหมู่" />
 <revision>
 <id>4294190</id>
 <parentid>2467571</parentid>
 <timestamp>2012-09-23T09:50:13Z</timestamp>
 <contributor>
 <username>Octahedron80</username>
 <id>1803</id>
 </contributor>
 <comment>เปลี่ยนทางไปที่ </comment>
 <origin>4294190</origin>
 <model>wikitext</model>
 <format>text/x-wiki</format>
ซิก ซาวเออร์ พี 226

ซิก ซาวเออร์ พี 226  เป็นปืนพกกึ่งอัตโนมัติที่ผลิตโดยบริษัท ซิกซาวเออร์ สามารถบรรจุกระสุนได้หลายชนิด ทั้ง .22 9×19 มิลลิเมตร .40 สมิทธ์แอนด์เวสสัน และ .357 ซิกซาวเออร์ มันพัฒนามาจากซิก ซาวเออร์ พี 220 แต่ซิก ซาวเออร์ พี 220 นั้นมีการใช้กระสุนที่จำกัด จึงผลิตปืนรุ่นนี้ออกมา และยังมีรุ่นย่อยคือ พี 228 และ พี 229 ซิก ซาวเออร์ พี 226 เป็นปืนอีกรุ่นหนึ่งที่ได้รับความนิยม และนำไปใช้ในกองทัพหลายประเทศ
การผลิต.
ปืนนี้มีบริษัทผลิตอยู่ที่ประเทศเยอรมนี และยังมีผลิตที่สหรัฐอเมริกา อีกด้วย และยังมีบริษัทอีกมากมายที่ผลิตปืนรุ่นชนิดนี้ออกมา นอกจากนี้ยังมีหลายประเทศนำแบบปืนรุ่นนี้ไปใช้ผลิตในประเทศตน เช่น ประเทศจีน ซึ่งใช้ชื่อรุ่นว่า "เอ็นพี 226" ประเทศอิหร่าน ใช้ชื่อรุ่นว่า "ซีโอเอเอฟ" และประเทศพม่า ใช้ชื่อรุ่นว่า "เอ็มเอ 5" หรือ "เอ็มเค 3"
รุ่น.
ปืนชนิดนี้มี 4 รุ่น ได้แก่ พี 226 เนวี, พี 226 อี 2, พี 228 และพี 229
เฌลย์กอ ก็อมชิช

เฌลย์กอ ก็อมชิช  เป็นสมาชิกประธานาธิบดีคนที่ 8 และคนปัจจุบันจากฝ่ายชาวโครแอตของประเทศบอสเนียและเฮอร์เซโกวีนา เดิมเป็นนักกฎหมายและนายทหารประจำกองทัพภาคที่1ก่อนผันตัวเองมาเล่นการเมืองโดยเริ่มจากการเป็นนายกเทศมนตรีโนโวซาราเยโว และใน ค.ศ. 2006 เขาได้รับเลือกให้เป็นประธานาธิบดีบอสเนียและเฮอร์เซโกวีนา จากพรรคสังคมประชาธิปไตยบอสเนียและเฮอร์เซโกวีนา ภายหลังใน ค.ศ. 2014 เขาลาออกจากพรรคสังคมประชาธิปไตย และ จัดตั้งกลุ่มการเมืองที่เรียกว่า แนวร่วมประชาธิปไตยแห่งบอสเนียและเฮอร์เซโกวีนา จนกระทั่งใน ค.ศ. 2018 ก็ได้รับเลือกให้ดำรงตำแหน่งประธานาธิบดีเป็นสมัยที่สอง และใน ค.ศ. 2022 ได้รับเลือกให้ดำรงตำแหน่งประธานาธิบดีเป็นสมัยที่สาม
ชีวิตและครอบครัว.
เฌลย์กอ ก็อมชิช เกิดวันที่ 20 มกราคม ค.ศ. 1964 ณ กรุงซาราเยโว ประเทศยูโกสลาเวีย พ่อของเขา มาร์โก ก็อมชิช สืบเชื้อสายมาจากชาวโครแอต และ แม่ของเขา ดานิซา ก็อมชิช สืบเชื้อสายชาวเซิร์บ ก็อมชิชเรียนกฎหมาย ณ มหาวิทยาลัยซาราเยโวและจบมาเป็นทนายความ ในช่วงสงครามยูโกสลาเวีย เขาเข้าร่วมกองทัพบอสเนียและเฮอร์เซโกวีนา หลีงการปิดล้อมซาราเยโวของกบฎฝ่ายเซิร์บ ดานิซา ผู้เป็นแม่ถูกพลสไนเปอร์ของเซิร์บยิงเสียชีวิตในช่วงการก่อกำเริบของฝ่ายเซิร์บ เฌลย์กอ ก็อมชิช เข้าประจำกองทัพภาคที่ 1 รับผิดชอบในการปกป้องซาราเยโว เขาได้รับเหรียญกล้าหาญโกลเด้นลิลลี่จากประธานาธิบดีอาลียา อีเซตเบกอวิช
หลังสงคราม เขาแต่งงานกับซาบีนา ก็อมชิช วิศวกรซึ่งเป็นชาวมุสลิมบอสเนียและมีลูกด้วยกัน 1 คนชื่อ ลานา ก็อมชิช
อาชีพการงาน.
เฌลย์กอ ก็อมชิช เข้าสู่การเมืองใน ค.ศ. 1998 และ ใน ค.ศ. 2000 เขาก็ลงท้าชิงตำแหน่งนายกเทศมนตรีเมืองโนโวซาราเยโวจากพรรคสังคมประชาธิปไตยบอสเนียและเฮอร์เซโกวีนาหรือ SDP และได้เป็นนายกเทศมนตรีใน ค.ศ. 2001 - 2006 และในช่วงนั้นเขาได้ลงท้าชิงหัวหน้าพรรค SDP และชนะเป็นหัวหน้าพรรค SDP ต่อมาใน ค.ศ. 2006 เขาลงท้าชิงตำแหน่งประธานาธิบดีและได้รับการแต่งตั้งเป็นประธานคณะประธานาธิบดีสมัยแรก โดยเขาสาบานตนในวันที่6 พฤศจิกายน 2006 
ต่อมาหลังความขัดแย้งด้านอุดมการณ์ระหว่างเฌลย์กอ ก็อมชิช กับ เนอร์มิน นิกชิช เขาก็ลาออกจากหัวหน้าพรรค SDP และส่งผลให้ในการเลือกตั้ง ค.ศ. 2014 เขาไม่ได้ลงสมัครเลือกตั้ง ในช่วง ค.ศ. 2013 เขาจัดตั้งกลุ่มการเมืองที่เรียกว่า แนวร่วมประชาธิปไตยแห่งบอสเนียและเฮอร์เซโกวีนา ซึ่งเป็นกลุ่มการเมืองฝ่ายซ้ายที่มีอิทธิพลต่อการปกครองประเทศบอสเนียและเฮอร์เซโกวีนา และ เป็นคู่แข่งสำคัญของพรรค SDA และ HDZ ของอดีตสมาชิกประธานาธิบดีดรากัน โชวิชและ ประธานคณะประธานาธิบดีบาคีร์ อีเซตเบกอวิชในเดือนตุลาคม ค.ศ. 2018 ในการเลือกตั้งเขาท้าชิงตำแหน่งประธานาธิบดีกับดรากัน โชวิช และชนะการเลือกตั้ง เป็นประธานและสมาชิกประธานาธิบดีของบอสเนียและเฮอร์เซโกวีนาสมัยที่สอง
ในวันที่ 2 ตุลาคม ค.ศ. 2022 เฌลย์กอ ก็อมชิช สามารถเอาชนะการเลือกตั้งประธานาธิบดีและดำรงตำแหน่งเป็นประธานและสมาชิกประธานาธิบดีของบอสเนียและเฮอร์เซโกวีนาสมัยที่ 3
พรรคสังคมประชาธิปไตยบอสเนียและเฮอร์เซโกวีนา

พรรคสังคมประชาธิปไตยบอสเนียและเฮอร์เซโกวีนา หรือ SDP เป็นพรรคการเมืองสายสังคมนิยมประชาธิปไตยของประเทศบอสเนียและเฮอร์เซโกวีนา สืบทอดจากสันนิบาตคอมมิวนิสต์แห่งยูโกสลาเวีย พรรคก่อตั้งในปี ค.ศ.1992
ฮอร์เทิน โฮ 229

ฮอร์เทิน ฮา 9  หรือชื่อเรียกโดยกระทรวงเดินอากาศคือ ฮอร์เทิน โฮ 229  เป็นเครื่องบินขับไล่/ทิ้งระเบิดของเยอรมนีซึ่งพัฒนาเกือบเสร็จสมบูรณ์ ถูกออกแบบโดยพี่น้องไรน์มาร์และวัลเทอร์ ฮอร์เทิน ตามคำสั่งของจอมพลไรช์แฮร์มัน เกอริง และถูกสร้างขึ้นโดยบริษัท Gothaer Waggonfabrik ในช่วงปลายสงครามโลกครั้งที่สอง ถือเป็นเครื่องบินไร้แพนหางแบบแรกของโลกที่ติดเครื่องยนต์เจ็ต 
ปลายสงครามโลกครั้งที่สองในยุโรป มีเครื่องโฮ 229 ที่ถูกสร้างจนบินได้จำนวน 2 ลำได้แก่รุ่น V1 (ทดสอบร่อนในอุโมงค์ลม) และ V2 (แบบติดเครื่องเจ็ต) ส่วนรุ่น V3 (แก้ไขเรื่องสมดุล) กำลังประกอบใกล้เสร็จเหลือแต่เพียงติดเครื่องเจ็ต ส่วนรุ่น V4 และ V5 ยังทำโครงไม่เสร็จ สหรัฐอเมริกาเริ่มปฏิบัติการคลิปหนีบกระดาษเพื่อเข้ายึดครองเทคโนโลยีของนาซีเยอรมัน เครื่องบินฮอร์เทิน โฮ 229 V3 ถูกขนส่งผ่านทางเรือไปยังสหรัฐเพื่อทำวิศวกรรมย้อนกลับ ปัจจุบันถูกจัดแสดงอยู่ที่พิพิธภัณฑ์ยานบินและยานอวกาศแห่งชาติ
โฮ 229 V2 ติดตั้งเครื่องยนต์เทอร์โบเจ็ต Junkers Jumo 004B จำนวนสองเครื่อง แต่ละเครื่องมีแรงขับ 8.83 กิโลนิวตัน ทำความเร็วได้สูงสุด 960 กิโลเมตร/ชั่วโมง มีพิสัยปฏิบัติการ 1,900 กิโลเมตร
แนวร่วมประชาธิปไตยแห่งบอสเนียและเฮอร์เซโกวีนา

แนวร่วมประชาธิปไตยแห่งบอสเนียและเฮอร์เซโกวีนา เป็นกลุ่มการเมืองที่แยกตัวมาจากพรรคสังคมประชาธิปไตยแห่งบอสเนียและเฮอร์เซโกวีนา เนื่องจากจุดยืนและอุดมการณ์ของพรรคที่แตกต่างกัน โดยแนวร่วมประชาธิปไตย หรือ DF มีจุดยืนในแง่ชาตินิยมโดยการเป็นพลเมือน ประชาธิปไตยโดยตรง(ตรงกันข้ามกับประชาธิปไตยแบบมีผู้แทน) แนวคิดนิยมสหภาพยุโรป บรรษัทนิยม และ สังคมนิยมประชาธิปไตย แม้จะมีจุดยืนร่วมกับพรรคสังคมประชาธิปไตยบอสเนียและเฮอร์เซโกวีนา ในแง่การเป็นSocial democracy(สังคมนิยมประชาธิปไตย) แต่ด้วยเหตุผลจุดยืนทางชาตินิยมทำให้ในที่สุด ประธานาธิบดีเซลีโก กอมชิชกับสมาชิกพรรคฝ่ายตนจึงแยกก่อตั้งพรรคการเมืองใหม่ในวันที่7 เมษายน ค.ศ. 2013 แนวร่วมประชาธิปไตยแห่งบอสเนียและเฮอร์เซโกวีนา เป็นการรวมกลุ่มของนักการเมืองสายพัฒนาของบอสเนียและเฮอร์เซโกวีนาที่ลาออกมาจากพรรคสังคมประชาธิปไตยบอสเนียและเฮอร์เซโกวีนา และ พรรคกิจประชาธิปไตย (ประเทศบอสเนียและเฮอร์เซโกวีนา) หรือ SDA เพื่อเป็นกลุ่มการเมืองเรียกร้องให้มีการทบทวนรูปแบบการปกครองของบอสเนียและเฮอร์เซโกวีนาเสียใหม่
ฮันส์ โมโดร

ฮันส์ โมโดร  เป็นนักการเมืองฝ่ายซ้ายชาวเยอรมัน เขาถูกจดจำในฐานะที่เป็นอดีตหัวหน้ารัฐบาลเยอรมนีตะวันออกคนสุดท้ายที่เป็นนักคอมมิวนิสต์ และผู้นำโดยพฤตินัยของประเทศเยอรมนีตะวันออกระหว่าง ค.ศ. 1989–1990 เขาถูกตัดสินลงโทษการทุจริตการเลือกตั้งโดยศาลแขวงเดรสเดินในปี ค.ศ. 1995 ปัจจุบันเขาเป็นประธานกิตติมศักดิ์ของพรรคฝ่ายซ้าย
กึนเทอร์ ชาบ็อฟสกี

กึนเทอร์ ชาบ็อฟสกี (4 มกราคม ค.ศ. 1929 – 1 พฤศจิกายน ค.ศ. 2015) เป็นเจ้าหน้าที่ของพรรคเอกภาพพรรคสังคมนิยมเยอรมนี  ซึ่งเป็นพรรคผู้ปกครองในระยะเวลาส่วนใหญ่ของสาธารณรัฐประชาธิปไตยเยอรมัน
ทัช (กลุ่มดนตรี)

ทัช (เกาหลี: 터치; อักษรโรมัน: Touch; ย่อมาจาก:The Original Charismatic Undeniable Homme) เป็นกลุ่มบอยแบนด์ชาวเกาหลีใต้ที่ก่อตั้งโดยYYJ Entertainment ในกรุงโซลประเทศเกาหลีใต้ ปัจจุบันประกอบด้วยสมาชิกห้าคน ได้แก่ ชอลมิน, ซองยง, แจอุค, ซ็อนอุง และ ซังอุค เปิดตัวครั้งแรกเมื่อวันที่ 22 ตุลาคม 2010 ด้วยซิงเกิล "Me" 
ชื่อเรียกแฟนคลับของทัช คือ "Touchables"
สมาชิก.
-ปัจจุบัน
-อดีตสมาชิก
บาร์ลามและโยซาฟัต

บาร์ลามและโยซาฟัต  เป็นตำนานมรณสักขีและนักบุญในศาสนาคริสต์ เรื่องราวมีที่มาจากพุทธประวัติของพระโคตมพุทธเจ้า โดยเนื้อหาเป็นเรื่องราวของกษัตริย์อินเดียนามพระเจ้าอาเบนเนอร์  หรืออาเวเนียร์  ที่ข่มเหงรังแกโบสถ์คริสต์ในอาณาจักรของตน ทว่าเมื่อพระองค์มีพระราชโอรสคือเจ้าชายโยซาฟัต  โหรหลวงกราบทูลว่าพระราชโอรสพระองค์นี้จะเปลี่ยนไปนับถือศาสนาคริสต์ เมื่อทรงทราบความเช่นนั้นพระองค์จึงจองจำเจ้าชายโยซาฟัตแต่ในรั้วในวังมิให้ออกไปพบเห็นสิ่งใด แต่ครั้นโยซาฟัตได้พบกับนักบุญบาร์ลาม  ซึ่งเป็นนักพรต เจ้าชายจึงค้นพบสัจธรรมแล้วเปลี่ยนไปนับถือศาสนาคริสต์ และหลังเจ้าชายตกระกำลำบากมานาน องค์กษัตริย์ทรงยอมรับความเชื่อแล้วสละราชสมบัติแก่เจ้าชายโยซาฟัตเพื่อออกบำเพ็ญพรตในทะเลทราย ในท้ายที่สุดโยซาฟัตสละราชสมบัติแก่เหล่าอำมาตย์แล้วออกเดินทางไปกับนักบุญบาร์ลามซึ่งเป็นพระอาจารย์อย่างสันโดษ
เรื่องราวนี้ตกทอดมาจากพระคัมภีร์ศาสนาพุทธนิกายมหายานฉบับภาษาสันสกฤตช่วงศตวรรษที่ 2-4 สู่ฉบับลัทธิมาณีกี ก่อนตกทอดสู่กีตาบบีเลาฮัร วายูดาซัฟ  ซึ่งเป็นเอกสารภาษาอาหรับในแบกแดดเมื่อศตวรรษที่ 8 สุดท้ายจึงถ่ายทอดสู่แวดวงผู้ที่นับถือศาสนาคริสต์และแพร่หลายสู่ยุโรป โดยชื่อ "โยซาฟัต" มาจากคำสันสกฤตว่า "โพธิสตฺตฺว"
มีการเฉลิมฉลองนักบุญบาร์ลามและโยซาฟัตในวันที่ 26 สิงหาคมของทุกปีตามปฏิทินอีสเทิร์นออร์ทอดอกซ์ และมีการเฉลิมฉลองในวันที่ 27 พฤศจิกายนของทุกปีตามปฏิทินโรมัน
อะลาดิน (ละครโทรทัศน์)

อะลาดิน  เป็นละครโทรทัศน์แฟนตาซีที่สร้างขึ้นในปี ค.ศ. 2018 ออกอากาศทางช่อง SAB TV ในประเทศอินเดีย ออกอากาศตอนแรกในวันที่ 21 สิงหาคม 2018 นำแสดงโดย สิทดาร์ธ นิกัม และ อวนีท กัวร์ รับบทเป็นอะลาดิน และเจ้าหญิงจัสมินตามลำดับ สำหรับในไทย ละครเรื่องนี้ออกอากาศทางช่อง 8 ต่อจากละครเรื่อง พิฆเนศ ศึกมหาเทพอวตาร
เนื้อเรื่อง.
ทหารแห่งกรุงแบกแดดเหนื่อยหน่ายต่อการพยายามที่จะล่าตัวหัวขโมย เพราะล่ายังไงก็ไม่สามารถจับตัวเขาได้ หัวขโมยที่ว่านั่นคือ อะลาดิน นั่นเอง อะลาดินเป็นเด็กหนุ่มที่ใจดีและเต็มไปด้วยชีวิตชีวา เขาถูกลุงบังคับให้เขากลายเป็นหัวขโมย รักห์ซาเกลียดเจ้าหัวขโมยคนนี้แต่เธอหารู้ไม่ว่า เจ้าหัวขโมยคนนี้คือลูกชายของเธอเอง เธอหลบลี้ออกจากสังคมเพราะเธอเป็นภรรยาของกั้ดดาร์ อะลาดินฝันที่จะได้เจอเจ้าหญิงยัสมินที่เขาเคยสะดุดรักเธอมาตั้งแต่สมัยเด็กตั้งแต่เล็กจนโต ชีวิตส่วนใหญ่ของเขามักอยู่กับความยากจน แต่ถึงแม้ว่าจะลำบากยากแค้นสักเพียงใดก็ตาม ถึงกระนั้น เขาก็ยังมีหัวใจที่อบอุ่น ปราศจากไร้ซึ่งความเห็นแก่ตัว เขาอาศัยอยู่กับลุงที่บังคับให้เขาขโมยของเพื่อประทังชีวิต และอะลาดินมักจะถูกตามล่าจากพวกทหารของกรุงแบกแดด ซึ่งเขาก็เอาตัวรอดจากการถูกจับกุมมาได้ตลอด 
ชีวิตของอะลาดินได้พลิกผลันเปลี่ยนจากหน้ามือเป็นหลังมือ เมื่อได้พบกับตะเกียงวิเศษและได้ปลดปล่อยเจ้ายักษ์ชื่อเล็กแต่ว่าตัวไม่เล็กตามชื่ออย่างเจ้ายักษ์จีนี่ ที่ภายหลังกลับกลายมาเป็นเพื่อนสุดซี้ของเขา จีนี่เป็นยักษ์ที่เต็มไปด้วยความสุข รักความสนุกสนาน และแทบจะเป็นไปไม่ได้ที่ว่าจะเห็นจีนี่ปราศจากรอยยิ้มจีนี่ยักษ์พี่เบิ้มชอบปล่อยมุขตลก ๆ อยู่ตลอดเวลา และชอบแสดงบทบาทเป็นผู้ไกล่เกลี่ยความตึงเครียดในทุกปัญหาพี่เบิ้มจีนี่จะเศร้าอยู่เพียงเวลาเดียวเท่านั้น คือ เวลาที่เพื่อนหรือคนที่เขาให้ความเชื่อถือได้รับบาดเจ็บหรือมีปัญหา
เจ้าหญิงยัสมินอาศัยอยู่ที่อาณาจักรแบกแดด อาณาจักรที่พระบิดาของพระองค์ปกครองอยู่ ยัสมินเลือกที่จะใช้ชีวิตที่ปราศจากชนชั้นทางสังคมและกฎเกณฑ์ระเบียบต่าง ๆ ที่ทางราชวงศ์เคร่งครัด เธอจึงพยายามหนีออกห่างงานเลี้ยงต่างๆในพระราชวัง เธอใช้ชีวิตในแบบที่เธอต้องการ เธอได้รับความเคารพในฐานะที่เป็นคนที่พึ่งพาตนเองและรักที่จะเป็นอิสระ มีสิทธิ์ที่จะเลือกในสิ่งที่ตัวเธอเองต้องการอุปสรรคใหญ่ที่เหมือนก้างชิ้นโตสำหรับอะลาดินคือ ซาฟาร์ 
"ซาฟาร์" มีลักษณะเหมือนคนโรคจิตอ่อนๆ ไร้ซึ่งศีลธรรม เป็นบุคคลที่ไม่ลังเลแม้สักเพียงเสี้ยววินาทีที่จะทำลายใครก็ตามที่เขาได้ล่วงรู้ว่าจะเป็นภัยมหันต์ต่อตัวตนที่แท้จริงของเขาว่าน่าสะพรึงกลัวมากแค่ไหน ซาฟาร์เต็มไปด้วยตัณหาและความโลภ โลภที่อยากจะครอบครองพลังและอำนาจในการสั่งการ วางแผนอย่างรัดกุมที่จะแย่งชิงอาณาจักรมาเป็นของตน อดทนต่อทุกสรรพสิ่งเพื่อยอดหญิงในดวงใจ ยัสมิน และซาฟาร์ก็คาดหวังว่าจะได้รับความช่วยเหลือจากตะเกียงวิเศษเพื่อให้ได้ครอบครองทั้งอาณาจักร และเจ้าหญิงยัสมิน
ฮัสโซ ฟ็อน มันท็อยเฟิล

พลเอกทหารยานเกราะ ฮัสโซ เอ็คคาร์ท ฟ็อน มันท็อยเฟิล  เป็นนายทหารบกชาวเยอรมันในสงครามโลกครั้งที่หนึ่งและสงครามโลกครั้งที่สอง ผลงานที่สร้างชื่อที่สุดของเขาคือในตำแหน่งผู้บัญชาการกองทัพยานเกราะที่ 5 เขาสามารถฝ่าทะลวงแนวรบของทหารสหรัฐเข้าไปลึกมากจนเกือบถึงแม่น้ำเมิซ และปิดล้อมกองทหารสหรัฐที่บัสตอญได้แปดวัน
มันท็อยเฟิลเขาเป็นผู้บัญชาการกองพลยานเกราะที่ 7 ในปฏิบัติการบาร์บาร็อสซา เป็นผู้บัญชาการกองทัพยานเกราะที่ 5 ในการทัพตูนิเซีย กลับมาเป็นผู้บัญชาการกองพลยานเกราะที่ 7 ในแนบรบด้านตะวันออก เป็นผู้บัญชาการกองพลโกรสด็อยชลันท์ในปฏิบัติการบากราติออน เป็นผู้บัญชาการกองทัพยานเกราะที่ 5 ในยุทธการตอกลิ่มและการล้อมบัสตอญ ต่อมาในช่วงปลายสงคราม และตำแหน่งสุดท้ายคือผู้บัญชาการกองทัพยานเกราะที่ 3 ในแนวรบด้านตะวันออก เขาได้รับบำเหน็จด้วยกางเขนอัศวินแห่งกางเขนเหล็กประดับด้วยใบโอ๊กและดาบประดับเพชรแห่งนาซีเยอรมนี
ภายหลังสงคราม เขาได้รับเลือกเข้าสู่บุนเดิสทาค (รัฐสภาเยอรมนีตะวันตก) และเป็นโฆษกพรรคเสรีนิยม ในฐานะที่เป็นบุคคลหนึ่งที่เสนอให้มีการรื้อฟื้นกองทัพขึ้นมาใหม่ เขาเป็นผู้บัญญัติชื่อใหม่ให้กับกองทัพเยอรมันในช่วงหลังสงครามโลกครั้งที่สอง บุนเดิสแวร์
ฟรีดริช เอเบิร์ท ผู้ลูก

ฟรีดริช เอเบิร์ท ผู้ลูก (12 กันยายน ค.ศ. 1894 – 4 ธันวาคม ค.ศ. 1979) เป็นนักการเมืองชาวเยอรมันและเจ้าหน้าที่คอมมิวนิสต์จากเยอรมนีตะวันออก ลูกชายของฟรีดริช เอเบิร์ท ประธานาธิบดีคนแรกของเยอรมนี
เดิมเขาสังกัดพรรคสังคมประชาธิปไตยเช่นเดียวกับพ่อของเขา แต่เป็นที่รู้จักมากที่สุดจากบทบาทในการกำเนิดพรรคเอกภาพสังคมนิยมเยอรมนีและสาธารณรัฐประชาธิปไตยเยอรมันที่ซึ่งเขาทำหน้าที่ในตำแหน่งต่าง ๆ
เชฟิก จาเฟโรวิช

เชฟิก จาเฟโรวิช (บอสเนีย:Шефик Џаферовић/Šefik Džaferović)เป็นสมาชิกประธานาธิบดีบอสเนียและเฮอร์เซโกวีนาฝ่ายชาวบอสนีแอกคนที่8และคนปัจจุบัน รวมถึงเป็นอดีตสมาชิก สภาผู้แทนราษฎรแห่งบอสเนียและเฮอร์เซโกวีนาและ เลาขาธิการพรรค พรรคกิจประชาธิปไตยแห่งบอสเนียและเฮอร์เซโกวีนา หรือ SDA 
เชฟิก จาเฟโรวิช เกิดเมื่อ9 กันยายน ค.ศ. 1957 ที่เมืองซาวิโดวิชี ทางตอนกลางของประเทศบอสเนีย จบคณะกฎหมายจากมหาวิทยาลัยซาราเยโว ทำงานในสำนักงานตุลาการกับกรมตำรวจเมืองเซนีซา จนถึงปี ค.ศ.1996 เขาได้เข้าร่วมพรรค พรรคกิจประชาธิปไตยแห่งบอสเนียและเฮอร์เซโกวีนา ของอาลียา อีเซตเบกอวิชซึ่งเป็นประธานาธิบดีในเวลานั้น และเขาได้แต่งงานกับวิลดานาและมีลูกด้วยกันสองคนคือยัสมิน และ ยัสมีนา.
อาชีพการเมือง.
ในปี ค.ศ.1996เขาได้รับเลือกเป็นสมาชิกสภารัฐเซนีตซาและโดโบย ในปีเดียวกันเขาก็ได้เป็นสมาชิก สภาผู้แทนราษฎรแห่งสหพันธรัฐมุสลิมและโครแอต และ ในปีค.ศ.2002 ได้รับเลือกเป็นสมาชิก สภาผู้แทนราษฎรแห่งบอสเนียและเฮอร์เซโกวีนา ต่อมาในปีค.ศ.2018 บาคีร์ อีเซตเบกอวิชไม่มีสิทธิในการเข้าชิงตำแหน่งประธานาธิบดี เนื่องจากการกำหนดวาระที่ห้าม บุคคลดำรงตำแหน่งประธานาธิบดีเกินสองวาระติดต่อกัน ทำให้ เซฟิก จาเฟโรวิชจึงถูกเสนอชื่อเป็นแคนดิเดทประธานาธิบดีบอสเนียและเฮอร์เซโกวีนา และได้รับเลือกเป็นประธานาธิบดีของบอสเนียและเฮอร์เซโกวีนา ตั้งแต่ปี ค.ศ.2018 
References.
<templatestyles src="Reflist/styles.css" />
พรรคกิจประชาธิปไตย (ประเทศบอสเนียและเฮอร์เซโกวีนา)

พรรคกิจประชาธิปไตย  เป็นพรรคการเมืองฝ่ายขวาในประเทศบอสเนียและเฮอร์เซโกวีนา และ เป็นพรรคการเมืองแรกของประเทศยูโกสลาเวียที่จดทะเบียนหลังการสิ้นสุดของระบอบคอมมิวนิสต์ พรรคก่อตั้งโดยประธานาธิบดีอาลียา อีเซตเบกอวิช ในวันที่26 พฤษภาคม 1990 มีที่ทำการใหญ่อยู่ที่ เลขที่14 ถนน Mehmeda Spahe,ซาราเยโว พรรคSDA คือพรรคที่ทรงอิทธิพลที่สุดในการเมืองบอสเนียสมัยใหม่ 
SDA เป็นพรรคที่มีสาขาไม่ใช่ในประเทศ แต่ยังรวมเซอร์เบีย คอซอวอ มอนเตเนโกร และ โครเอเชีย และยังได้เป็นรัฐบาลของเขตปกครองตนเองซานด์ชักในเซอร์เบีย
เพลงชาติสาธารณรัฐประชาชนลูฮันสก์

เพลงชาติสาธารณรัฐประชาชนลูฮันสก์ นันเป็นหนึ่งในสามสัญลักษณ์ประจำรัฐของสาธารณรัฐประชาชนลูฮันสก์ รวมไปถึงธง และตราแผ่นดิน ทำนองประพันธ์โดย จอร์จ กาลิน (George Galin) และ เนื้อร้องประพันธ์โดย วลาดิเมียร์ มิคาลิลอฟ (Vladimir Mikhailov) เพลงนี้ได้รับการอนุมัติเมื่อวันที่ 29 เมษายน 2016 โดย อิกอร์ พลอติสกี (Igor Plotnitsky) ประมุขแห่งรัฐของสาธารณรัฐประชาชนลูฮันสก์
การเลือกตั้งสมาชิกสภาผู้แทนราษฎรจังหวัดเชียงใหม่ เขต 8 แทนตำแหน่งที่ว่าง พ.ศ. 2562

การเลือกตั้งสมาชิกสภาผู้แทนราษฎรจังหวัดเชียงใหม่ เขต 8 แทนตำแหน่งที่ว่าง พ.ศ. 2562 เป็นการเลือกตั้งสมาชิกสภาผู้แทนราษฎรจังหวัดเชียงใหม่ แทนที่นายสุรพล เกียรติไชยากร ซึ่งถูกคณะกรรมการการเลือกตั้ง (กกต.) มีมติสั่งเพิกถอนสิทธิสมัครไว้เป็นการชั่วคราว 1 ปี (ใบส้ม) ภายหลังที่นายสุรพลถวายปัจจัยให้พระภิกษุสงฆ์ระหว่างการทอดผ้าป่า
ที่มา.
คณะกรรมการการเลือกตั้งได้พิจารณาเรื่อง คัดค้านการเลือกตั้งสมาชิกสภาผู้แทนราษฎรจังหวัดเชียงใหม่ เขตเลือกตั้งที่ 8 กรณีมีเหตุอันควรสงสัยหรือความปรากฏต่อคณะกรรมการการเลือกตั้งว่า นายสุรพล เกียรติไชยากร ผู้สมัครรับเลือกตั้งสมาชิกสภาผู้แทนราษฎรจังหวัดเชียงใหม่ เขตเลือกตั้งที่ 8 หมายเลข 8 พรรคเพื่อไทย (ได้รับเลือกตั้ง) ให้ทรัพย์สิน หรือผลประโยชน์อื่นใดไม่ว่าจะโดยตรงหรือโดยอ้อมแก่ชุมชน เพื่อจูงใจให้ผู้มีสิทธิเลือกตั้งลงคะแนนให้แก่ตนเอง และมีมติดังนี้
เอลียังดรู

เอลียังดรู ดุส ซังตุส กงซากา (เกิดวันที่ 23 เมษายน พ.ศ. 2533) หรือรู้จักกันในชื่อ เอลียังดรู เป็นนักฟุตบอลชาวบราซิล เล่นในตำแหน่งกองหน้า 
สโมสร.
เอลียังดรู เกิดในเซาเปาลู และได้เริ่มลงเล่นให้กับกรูเซย์รู ในปีฤดูกาล 2009 เนื่องจากมีผู้เล่นสำคัญบาดเจ็บ แต่เขาก็ไม่สามารถแข่งขันขึ้นมาเล่นเป็นตัวหลักได้ จึงถูกปล่อยยืมตัวไปยังสโมสรต่าง ๆ ในฤดูกาลถัดมา
": "ณ วันที่ 26 พฤษภาคม 2562"
กายา กรอแบ็ลนา

กายา กรอแบ็ลนา (4 มกราคม ค.ศ. 1995 –) เป็นนักวอลเลย์บอลหญิงชาวเบลเยียมเชื้อสายโปแลนด์ ปัจจุบันเล่นให้กับอูเนต เอ-วอร์ก บุสโต อาร์ซีซีโอและทีมชาติเบลเยียมในตำแหน่งตัวตีตรงข้าม
กรอแบ็ลนาเริ่มต้นอาชีพนักวอลเลย์บอลกับสโมสรอัสเตอริกซ์ กิลแด็รชต์ก่อนจะย้ายมาอยู่กับอาลีอันซ์ เอ็มเทเฟา ชตุทท์การ์ทในฤดูกาล 2015-16 หลังจากเธอย้ายไปยังบูดอฟลานี วูชในฤดูกาล2016-18 และในฤดูกาลต่อมาได้ย้ายมาเล่นให้กับอูเนต เอ-วอร์ก บุสโตอาร์ซีซีโอ
เธอลงเล่นให้ทีมชาติชุดใหญ่ตั้งแต่ปี ค.ศ. 2017 และเธอได้เข้าร่วมแข่งขันวอลเลย์บอลเวิลด์กรังด์ปรีซ์ 2017
แบบสอบถามออนไลน์

แบบสอบถามออนไลน์  วิธีการสำรวจความคิดเห็นบนแพลตฟอร์มออนไลน์ ที่สามารถเข้าถึงกลุ่มเป้าหมายได้อย่างรวดเร็วและแม่นยำ ช่วยให้แบรนด์ที่จัดทำแบบสำรวจออนไลน์ได้เรียนรู้ถึงพฤติกรรมของผู้บริโภคของตัวเอง ตอบโจทย์ได้ถูกต้อง และเกิดประสิทธิภาพสูงสุดโดยเฉพาะในยุคดิจิทัล ปัจจุบันมีผู้ให้บริการด้านการสำรวจออนไลน์ในประเทศไทย ที่สามารถจัดทำแบบสอบถามพร้อมวิเคราะห์ข้อมูลแบบครบวงจรและเป็นประโยชน์ต่อองค์กรหรือต่อแบรนด์สินค้า โดยผู้บริโภคยังได้คะแนนสะสมจากการตอบแบบสอบถามเพื่อนำไปใช้สิทธิประโยชน์อื่นๆ มากมาย ซึ่งมีส่วนกระตุ้นให้ผู้บริโภคอยากทำแบบสอบถาม ซึ่งสามารถนำไปต่อยอดหรือกำหนดกลยุทธ์ทางการตลาดได้อีกด้วย
การสังหารหมู่ที่โรงเรียนมัธยมโคลัมไบน์

การสังหารหมู่ที่โรงเรียนมัธยมโคลัมไบน์ เป็นเหตุยิงสังหารและพยายามลอบวางระเบิดในโรงเรียนมัธยมโคลัมไบน์ รัฐโคโลราโด สหรัฐ เกิดขึ้นเมื่อวันที่ 20 เมษายน พ.ศ. 2542 เมื่อเอริก แฮร์ริสและดีแลน คลีโบลด์ นักเรียนเกรด 12 พยายามจะวางระเบิดในโรงอาหารแต่ระเบิดไม่ทำงาน ทั้งสองจึงใช้ปืนกราดยิงนักเรียนและคณาจารย์ ก่อนจะย้ายไปที่หอสมุด ที่ซึ่งพวกเขาสังหารนักเรียน 10 คนและยิงสู้กับตำรวจก่อนจะยิงตัวตายทั้งคู่ เหตุการณ์นี้ทำให้มีผู้เสียชีวิตรวม 15 ราย บาดเจ็บ 24 ราย
เหตุจูงใจของผู้ก่อเหตุยังไม่เป็นที่แน่ชัด แต่พบหลักฐานว่าแฮร์ริสและคลีโบลด์มีปัญหาทางจิต มีบันทึกว่าทั้งสองวางแผนมานานและตั้งใจให้เหตุการณ์นี้มีผู้เสียชีวิตมากที่สุดในประวัติศาสตร์สหรัฐ หนังสือพิมพ์ "ยูเอสเอทูเดย์" ระบุว่า "หากเป็นไปตามที่ผู้ก่อเหตุวางแผน อาจถือเป็นการก่อการร้ายได้"
การสังหารหมู่ที่โรงเรียนมัธยมโคลัมไบน์เป็นเหตุยิงกันในโรงเรียนที่ร้ายแรงอันดับห้าในประวัติศาสตร์สหรัฐ และมีการก่อเหตุเลียนแบบตามมาหลายครั้ง เหตุการณ์นี้ยังส่งผลที่ตามมาหลายอย่าง เช่น กลยุทธของตำรวจในการรับมือกับเหตุการณ์ การใช้ชีวิตและความปลอดภัยในโรงเรียน กฎหมายอาวุธปืน ความรุนแรงในวิดีโอเกม
 <ns>10</ns>
 <id>311477</id>
 <redirect title="แม่แบบ:คอมมอนส์-หมวดหมู่" />
 <revision>
 <id>4294190</id>
 <parentid>2467571</parentid>
 <timestamp>2012-09-23T09:50:13Z</timestamp>
 <contributor>
 <username>Octahedron80</username>
 <id>1803</id>
 </contributor>
 <comment>เปลี่ยนทางไปที่ </comment>
 <origin>4294190</origin>
 <model>wikitext</model>
 <format>text/x-wiki</format>
หลี่ (นามสกุล 李)

หลี่  เป็นนามสกุลจีน เป็นนามสกุลลำดับที่ 4 ในกวีนิพนธ์"นามสกุลร้อยตระกูล" หลี่เป็นนามสกุลที่พบมากที่สุดนามสกุลหนึ่งในทวีปเอเชีย ใช้โดยประชาชน 92.76 ล้านคนในประเทศจีน และมากกว่า 100 ล้านคนในทวีปเอเชีย เป็นนามสกุลที่พบมากที่สุดในประเทศจีนเป็นอันดับ 2 เมื่อปี พ.ศ. 2561 เป็นนามสกุลที่พบมากที่สุดเป็นอันดับสองในฮ่องกง, อันดับหนึ่งในมาเก๊า และอันดับ 5 ในไต้หวันซึ่งนิยมถอดเสียงว่า "Lee" นามสกุลหลี่ออกเสียงว่า  ในภาษาจีนกวางตุ้ง, "Lí" (เป่อ่วยยี) ในภาษาจีนฮกเกี้ยนสำเนียงไต้หวัน แต่มักถอดเสียงสะกดว่า "Lee" ในฮ่องกง, มาเก๊า, ไต้หวัน และชุมชนจีนโพ้นทะเลหลายแห่ง ในมาเก๊ายังถอดเสียงสะกดอีกแบบว่า "Lei" ในประเทศอินโดนีเซียมักถอดเสียงสะกดว่า "Lie" นามสกุลเกาหลีว่า "อี" (มีการถอดเสียงทั้ง "Lee", "I", "Yi", "Ri", และ "Rhee") และนามสกุลเวียดนาม, "ลี้" (Lý) ต่างก็มีที่มาจากนามสกุลหลี่และเขียนด้วยตัวอักษรจีนเดียวกัน (李) ตัวอักษรจีน 李 ยังมีความหมายว่า "พลัม" หรือ "ต้นพลัม"
ยูจู

ชเว ยู-นา (เกาหลี: ; อาร์อาร์: "Choi Yu-na"; เกิด 4 ตุลาคม ค.ศ. 1997) เป็นที่รู้จักกันดีในชื่อ ยูจู (เกาหลี: ; อาร์อาร์: "Yuju") เป็นนักร้องชาวเกาหลีใต้ เธอเข้าร่วมการแข่งขันร้องเพลงต่าง ๆ และเซ็นสัญญากับซอร์ซมิวสิกในปี 2014 เธอเป็นที่รู้จักในฐานะอดีตสมาชิกของเกิร์ลกรุปเกาหลีใต้จีเฟรนด์
ยูจูเป็นไอดอลหญิงเกาหลีคนแรกที่ได้รับการประกาศให้เป็นผู้ชนะในรายการ "Fantastic Duo 2"
ตกกระไดหัวใจพลอยโจน

ตกกระไดหัวใจพลอยโจน เป็นละครโทรทัศน์ไทย แนว โรแมนติก และ คอมเมดี้ บทประพันธ์ กนกวลี สร้างขึ้นครั้งแรกทางช่อง 3 ปี 2545 และครั้งล่าสุดทางจีเอ็มเอ็ม 25 ปี 2562 นำแสดงโดย อารักษ์ อมรศุภศิริ, อริย์กันตา มหาพฤกษ์พงศ์ และ น้องฮิม อริย์ธัช และน้องวันใหม่ ฉัตรบริรักษ์
การสร้างเป็นละครโทรทัศน์.
ครั้งแรกเมื่อปี 2545 ทางช่อง 3 ผลิตละครโดย บริษัท โพลีพลัส เอ็นเตอร์เทนเม้นท์ จำกัด โดยผู้จัด อรพรรณ วัชรพล บทโทรทัศน์ สมภพ ผูกพันน้อย กำกับการแสดงโดย คิง นำแสดงโดย เจษฎาภรณ์ ผลดี, คัทลียา แมคอินทอช, นาเดีย โสณกุล, ชาญชัย วราวิทยา ออกอากาศทุกคืน วันศุกร์ - วันอาทิตย์ เวลา 20.15 - 22.20 น. เริ่มออกอากาศตอนแรกวันจันทร์ที่ 3 พฤษภาคม พ.ศ. 2545 - 2 มิถุนายน พ.ศ. 2545 ต่อจากละคร ผู้กองยอดรัก ยอดรักผู้กอง 
ครั้งที่สองในปี 2562 ทางช่องGMM25 ผลิตละครโดย บริษัท เช้นจ์ 2561 จำกัด โดยผู้จัด สายทิพย์ มนตรีกุล ณ อยุธยา, วรฤทธิ์ ไวยเจียรนัย บทโทรทัศน์ สร้างสรรค์ สันติมณีรัตน์, ภัทร์พัทร์ศร วริศราภูริชา, สรวิชญ์ ภิญโญมิตร กำกับการแสดงโดย วศินี คุณะนิติสาร นำแสดงโดย อารักษ์ อมรศุภศิริ, อริย์กันตา มหาพฤกษ์พงศ์, ณภัทร บรรจงจิตไพศาล, ณัฏฐ์ ทิวไผ่งาม ออกอากาศทุกคืน วันพุธ - วันพฤหัสบดี เวลา 20.10 - 21.25 น. เริ่มออกอากาศตอนแรกวันพุธที่ 29 พฤษภาคม พ.ศ. 2562 - 14 สิงหาคม พ.ศ. 2562 ต่อจากละคร รักนี้หัวใจเราจอง
เรียวตะ โอซาวะ

โอซาวะ เรียวตะ (เกิดวันที่ 25 มกราคม 1988) เป็นนักแสดงชาวญี่ปุ่นที่รู้จักกันดีในบทของกัปตันมาร์เวลัส ในซูเปอร์เซนไตซีรีส์ ปี 2011 ขบวนการโจรสลัด โกไคเจอร์ ปัจจุบันเขาอยู่ในเครือ Hori Agency
ประภาศรี สุฉันทบุตร

ประภาศรี สุฉันทบุตร (เกิด 20 พฤศจิกายน พ.ศ. 2494) เป็นนักธุรกิจ อดีตสมาชิกวุฒิสภาไทย ชุดที่ 12 และอดีตรองนายกองค์การบริหารส่วนจังหวัดยโสธร
ประวัติ.
ประภาศรี สุฉันทบุตร ชื่อ-สกุลเดิม ประภาศรี วิริยพันธ์ ทำอาชีพ นักธุรกิจ เกิดเมื่อวันที่ 20 พฤศจิกายน พ.ศ. 2494 เป็นชาวเกาะสมุย จังหวัดสุราษฎร์ธานี ทางตอนใต้ของประเทศไทย
ประภาศรี ได้สมรส กับ นายแพทย์หาญ สุฉันทบุตร มีอาชีพเป็น ศัลยแพทย์ มีบุตร-ธิดาด้วยกัน 4 คน คือ
ธุรกิจส่วนตัว.
ธุรกิจโรงพยาบาลเอกชน ประธานกรรมการบริหาร และเจ้าของโรงพยาบาลในกลุ่มโรงพยาบาลนายแพทย์หาญ ซึ่งเป็นกลุ่มโรงพยาบาลเอกชนที่มีสถานะมั่นคงในภาคตะวันออกเฉียงเหนือ มีส่วนแบ่งการตลาดในจังหวัดภาคอิสานตอนใต้ คือ ยโสธร อุบลราชธานี ศรีสะเกษ อำนาจเจริญ ร้อยเอ็ด มุกดาหาร นครพนม รวมทั้งสาธารณรัฐประชาธิปไตยประชาชนลาว (สะหวันนะเขต) และราชอาณาจักรกัมพูชา
1. จังหวัดยโสธร สาขา 1 โรงพยาบาลนายแพทย์หาญ ยโสธร
2. จังหวัดยโสธร สาขา 2 โรงพยาบาลรวมแพทย์ยโสธร เป็นโรงพยาบาลรับส่งต่อ ในโครงการหลักประกันสุขภาพแห่งชาติ โดยประชาชนในทุกพื้นที่ของประเทศไทย สามารถรักษาได้ในโครงการหลักประกันสุขภาพแห่งชาติ
3. จังหวัดมุกดาหาร โรงพยาบาลมุกดาหารอินเตอร์เนชั่นแนล เพื่อมหาชนลุ่มแม่น้ำโขง เป็นโรงพยาบาลเอกชน แห่งแรกและแห่งเดียวในจังหวัดมุกดาหาร เป็นโรงพยาบาลเอกชนระดับอินเตอร์เนชั่นแนลที่ให้บริการประชาชนจากสาธารณรัฐประชาธิปไตยประชาชนลาว (สปป.ลาว) และจังหวัดแถบลุ่มน้ำโขงของประเทศไทย คือ มุกดาหาร นครพนม สกลนครและอำนาจเจริญ รวมทั้งรองรับการดูแลให้กับประชาชนในประชาคมเศรษฐกิจอาเซียน
4. Yasothon Ruampat International Clinic จังหวัดเสียมราฐ ราชอาณาจักรกัมพูชาเป็นคลินิกของคนไทยที่ดำเนินการในต่างประเทศ กำลังขออนุญาตเป็นโรงพยาบาลขนาดเล็กที่ Siem Reap, Cambodia.
เซี่ยง ปั๋ว

เซี่ยง ชาน (#เปลี่ยนทาง , ?-192 ปีก่อนคริสตกาล) ชื่อรอง ปั๋ว รู้จักทั่วไปในชื่อ เซี่ยง ปั๋ว ชนชั้นสูงของ รัฐฉู่ แห่ง ยุครณรัฐ เขาเป็นอาของขุนศึก เซี่ยงอวี่ เข้าร่วมกับ หลิวปัง (จักรพรรดิฮั่นเกาจู่) ผู้สถาปนาราชวงศ์ฮั่นใน สงครามฉู่-ฮั่น
เขาเป็นที่รู้จักอย่างมากจากการหยุดยั้ง เซี่ยงจฺวัง ญาติผู้น้องของเซี่ยงอวี่มิให้ลอบสังหารหลิวปังใน เหตุการณ์ งานเลี้ยงที่หงเหมิน เมื่อ 206 ปีก่อนคริสตกาล
แอร์สเทอร์ เอ็ฟเซ อูนีโอนแบร์ลีน

แอร์สเทอร์ เอ็ฟเซ อูนีโอนแบร์ลีน  เป็นสโมสรฟุตบอลอาชีพเยอรมัน ตั้งอยู่ที่ย่านเคอเพอนิค (Köpenick) ในเบอร์ลิน สโมสรถูกควบรวมในชื่อปัจจุบันเมื่อ ค.ศ. 1966 แต่แท้จริงแล้ว การก่อตั้งได้เกิดขึ้นใน ค.ศ. 1906 ซึ่งเป็นปีที่สโมสรฟุตบอลโอลึมพีอาโอเบอร์เชอเนอไวเดอ (Olympia Oberschöneweide) ที่มีมาก่อนได้ก่อตั้งขึ้น ในช่วง ค.ศ. 2009–2019 สโมสรได้ลงแข่งขันในซไวเทอบุนเดิสลีกา ลีกระดับสองของประเทศมาโดยตลอด จนกระทั่งใน ค.ศ. 2019 อูนีโอนแบร์ลีนได้เลื่อนชั้นสู่บุนเดิสลีกาเป็นครั้งแรกในประวัติศาสตร์สโมสร หลังจากที่สามารถเอาชนะชตุทการ์ทในรอบเพลย์ออฟเลื่อนชั้น/ตกชั้น
สโมสรเป็นที่รู้จักในด้านฐานแฟนที่มีศรัทธาแรงกล้าและมีความคิดสร้างสรรค์ และมีเพลงประจำสโมสรที่ชื่อว่า "ไอเซิร์นอูนีโอน"
เอ็มเอสซีไอ

บริษัทเอ็มเอสซีไอ (MSCI Inc. เดิมชื่อ Morgan Stanley Capital International และ MSCI Barra) เป็นบริษัทดำเนินงานด้านกองทุนรวมตราสารทุน กองทุนรวมตราสารหนี้ กองทุนบริหารความเสี่ยง (hedge fund) ดัชนีราคาหุ้นในตลาด (stock market index) และเครื่องมือพอร์ตโฟลิโอสินทรัพย์แบบผสม โดยเผยแพร่เป็นดัชนี MSCI BRIC, MSCI World และ MSCI EAFE
ปัจจุบันบริษัทมีสำนักงานใหญ่ตั้งอยู่ที่อาคารเซเวนเวิลด์เทรดเซนเตอร์ ในแมนฮัตตัน นครนิวยอร์ก สหรัฐอเมริกา
สโมสรฟุตบอลเอาส์ทรีอาวีน

สโมสรฟุตบอลเอาส์ทรีอาวีน  หรือ เอาส์ทรีอาวีน หรือ ออสเตรีย เป็นสโมสรฟุตบอลอาชีพในประเทศออสเตรีย ตั้งอยู่ที่เวียนนา สโมสรคว้าแชมป์ลีกออสเตรียนบุนเดิสลีกามากถึง 24 สมัย นับตั้งแต่ปี ค.ศ. 1911–1912 ถือว่าเยอะเป็นอันดับที่สอง สโมสรคู่ปรับร่วมเมืองคือ ราพีทวีน ออสเตรียเคยเข้าชิงชนะเลิศยูฟ่าคัพวินเนอร์สคัพ ในปี ค.ศ. 1978 และเคยเข้าถึงรอบรองชนะเลิศยูโรเปียนคัพในฤดูกาลถัดมา สนามเหย้าคือ ฟรันซ์ ฮอร์ สเตเดียม
ชนะเลิศ: 1923–24, 1925–26, 1948–49, 1949–50; 1952–53; 1960–61, 1961–62, 1962–63; 1968–69, 1969–70; 1975–76; 1977–78, 1978–79, 1979–80, 1980–81, 1983–84, 1984–85, 1985–86; 1990–91, 1991–92, 1992–93; 2002–03, 2005–06, 2012–13
ชนะเลิศ: 1920–21, 1923–24, 1924–25, 1925–26, 1932–33, 1934–35, 1935–36, 1947–48, 1948–49, 1959–60, 1961–62, 1962–63, 1966–67, 1970–71, 1973–74, 1976–77, 1979–80, 1981–82, 1985–86, 1989–90, 1991–92, 1993–94, 2002–03, 2004–05, 2005–06, 2006–07, 2008–09
ชนะเลิศ: 1990, 1991, 1992, 1993, 2003, 2004
ชนะเลิศ: 1948, 1949
ชนะเลิศ: 1933, 1936
ชนะเลิศ: 1959
รองชนะเลิศ: 1978
รอบรองชนะเลิศ: 1952
สำนักงานคณะกรรมการส่งเสริมวิทยาศาสตร์ วิจัยและนวัตกรรม

สำนักงานคณะกรรมการส่งเสริมวิทยาศาสตร์ วิจัยและนวัตกรรม  หรือเรียกโดยย่อว่า สกสว.  เป็นหน่วยงานอิสระภายใต้กระทรวงการอุดมศึกษา วิทยาศาสตร์ วิจัยและนวัตกรรม มีฐานะเป็นนิติบุคคลทำหน้าที่รับผิดชอบงานด้านวิชาการและงานด้านธุรการของ คณะกรรมการส่งเสริมวิทยาศาสตร์ วิจัยและนวัตกรรม หรือ กสว. มีวัตถุประสงค์เพื่อส่งเสริม สนับสนุน และขับเคลื่อนระบบการวิจัยและนวัตกรรมของประเทศด้านวิทยาศาสตร์ เทคโนโลยี สังคมศาสตร์ มนุษยศาสตร์ และสหวิทยาการ เพื่อสร้างองค์ความรู้ พัฒนานโยบายสาธารณะ และสนับสนุนการนำผลงานวิจัยและนวัตกรรมไปใช้ในเชิงเศรษฐกิจและสังคม เพื่อให้เกิดการพัฒนาประเทศอย่างสมดุลและยั่งยืน แต่จะต้องไม่ดำเนินการวิจัยเอง 
สกสว. ก่อตั้งขึ้นตามมาตรา 43 แห่งพระราชบัญญัติสภานโยบายการอุดมศึกษา วิทยาศาสตร์ วิจัยและนวัตกรรม พ.ศ. 2562 เมื่อวันที่ 2 พฤษภาคม พ.ศ. 2562 แทนที่สำนักงานกองทุนสนับสนุนการวิจัยที่ถูกยุบเลิกไป
กุลภา เปี่ยมพงษ์สานต์

กุลภา เปี่ยมพงษ์สานต์ (กุลน่ารัก, เกิดเมื่อวันที่ 17 มีนาคม ค.ศ.1991 ใน ระยอง) เป็นผู้เล่นวอลเลย์บอล ซึ่งเป็นสมาชิกวอลเลย์บอลหญิงทีมชาติไทย
ผลงาน.
สโมสร.
อันดับที่5 กับ นครนนทบุรี
ไทยแลนด์ลีก 2013-14 – อันดับที่5 กับ ทรีบรอดแบนด์นครนนทบุรี
ไทยแลนด์ลีก 2014-15 –อันดับที่4 กับ ทรีบรอดแบนด์นครนนทบุรี
ไทยแลนด์ลีก 2015-16 – อันดับที่6 กับ คิง-กรุงเทพ
ไทยแลนด์ลีก 2016-17 – อันดับที่6 กับ คิง-กรุงเทพ
ไทยแลนด์ลีก 2017-18 – อันดับที่4 กับ ขอนแก่นสตาร์
ไทยแลนด์ลีก 2018-19 – อันดับที่4 กับ ไทย-เดนมาร์ค ขอนแก่นสตาร์
วอลเลย์บอลหญิงชิงแชมป์สโมสรเอเชีย – แชมป์ในทีมสโมสรวอลเลย์บอลสุพรีม ชลบุรี
วอลเลย์บอลดิวิชัน 2 (โปรชาเลนจ์) – ชนะเลิศ กับ ไดมอนด์ฟู้ดสระบุรี
ไทยแลนด์ลีก 2019-20– อันดับที่ 5 กับไดมอนด์ฟู้ด
ไทยแลนด์ลีก 2021-22 – ชนะเลิศ กับ ไดมอนด์ฟู้ด-ไฟน์เชฟสปอร์ตคลับ
ไทยแลนด์ลีก 2022-23 – รองชนะเลิศ กับ ไดมอนด์ฟู้ด-ไฟน์เชฟสปอร์ตคลับ 
ไทยแลนด์ลีก 2023-24 – รองชนะเลิศ กับ ไดมอนด์ฟู้ด-ไฟน์เชฟ
ยูฟ่าคัพ 2000 นัดชิงชนะเลิศ

ยูฟ่าคัพ 2000 นัดชิงชนะเลิศ เป็นการแข่งขันฟุตบอลที่จะจัดขึ้นเมื่อวันที่ 17 พฤษภาคม ค.ศ. 2000 ที่ พาร์เคนสเตเดียม ในโคเปนเฮเกน, ประเทศเดนมาร์กที่จะตัดสินหาทีมชนะเลิศของ ยูฟ่าคัพ ฤดูกาล 1999–2000. เกมนัดนี้เป็นการแข่งขันระหว่าง กาลาทาซาไร ของตุรกี และ อาร์เซนอล ของอังกฤษ, และเป็นนัดชิงชนะเลิศของฤดูกาล 1999–2000, เป็นนัดชิงชนะเลิศครั้งที่ 29 ของการแข่งขันฟุตบอลสโมสรยุโรปใหญ่ที่สุดเป็นลำดับที่สอง, ยูฟ่าคัพ. ครั้งนี้เป็นการลงสนามในนัดชิงชนะเลิศฟุตบอลสโมสรยุโรปของกาลาทาซาไรและเป็นนัดชิงชนะเลิศยูฟ่าคัพครั้งแรกของอาร์เซนอล.
เส้นทางสู่นัดชิงชนะเลิศ.
!width=200|ทีม
!width=28|<templatestyles src="Template:Tooltip/styles.css" />เล่น
!width=28|<templatestyles src="Template:Tooltip/styles.css" />ชนะ
!width=28|<templatestyles src="Template:Tooltip/styles.css" />เสมอ
!width=28|<templatestyles src="Template:Tooltip/styles.css" />แพ้
!width=28|<templatestyles src="Template:Tooltip/styles.css" />ได้
!width=28|<templatestyles src="Template:Tooltip/styles.css" />เสีย
!width=28|<templatestyles src="Template:Tooltip/styles.css" />ต่าง
!width=28|<templatestyles src="Template:Tooltip/styles.css" />คะแนน